qundao/data-zh-poetry huggingface dataset:
读某悯妇吊集
作者：徐渭
朝代：明

孀镜难教两处明，空桑真见一儿生。喷乾口血枭初大，綵落梁尘雉自经。寸骨峥嵘争壑雪，百吟风雨响窗晴。急须一本弹渔鼓，恐有中郎别唱行。
读淮阴传
作者：徐渭
朝代：明

展也大英雄，从龙起汉中。从容出胯下，谈笑取山东。所短图钟离，何须悔蒯通。白圭蒙此玷，磨不问南容。
读问棘堂集拟寄汤君
作者：徐渭
朝代：明

兰苕翡翠逐时鸣，谁解钧天响洞庭。鼓瑟定应遭客骂，执鞭今始慰生平。即收吕览千金市，直换咸阳许座城。无限龙门蚕室泪，难偕书札报任卿。
谑雪
作者：徐渭
朝代：明

梅花一夜窗中见，昨冬少雪春无霰。寒来借景苦无多，窗小只须三百片。每举枯杯对此花，只愁落尽是风沙。谁知滕六虽无赖，亦遣残绡缟树叉。一行分向朱门屋，误落寒酥点羊肉。锦屏不使冻胭脂，飞絮落盐弦上扑。四条觔急冷鹍鸡，一二时中肉作围。岂无一笠黄茅里，僵杀岩岩一瓮齑。初起青蘋本亦同，大王毕竟是雄风。总令受者自分别，难道青天秉至公。
谒孟庙
作者：徐渭
朝代：明

西域流沙墨翟徒，东周虚器寄蘧庐。齐梁本不求王佐，邹鲁聊归辟野狐。百楚榱题惊鸟革，累朝霜露老龟趺。景春自是真儿女，错认人间大丈夫。
谢钟君惠石埭茶
作者：徐渭
朝代：明

杭客矜龙井，苏人代虎丘。小筐来石埭，太守赏池州。午梦醒犹蝶，春泉乳落牛。对之堪七碗，纱帽正笼头。
谷日大雪口号二首（客南京）
作者：徐渭
朝代：明

谷日之雪一何大，一尺一半自昨夜。望中飞絮已迷天，安得犹窥凤城瓦。横街十丈滑如油，短驴难踏转生愁。江边总有梅花发，诗客应无一个游。¤
谷日大雪口号二首（客南京）
作者：徐渭
朝代：明

谷日之雪一何大，一尺一半自昨夜。望中飞絮已迷天，安得犹窥凤城瓦。横街十丈滑如油，短驴难踏转生愁。江边总有梅花发，诗客应无一个游。晴天好驴稳如坐，鹅眼黄边只十个。今朝百个不教骑，早起怀人午将过。此时观中杨道人，三四黄冠拥火盆。东边殿阁高无数，笑指瑶池白玉京。
谷日大雪口号二首（客南京）·其一
作者：徐渭
朝代：明

谷日之雪一何大，一尺一半自昨夜。望中飞絮已迷天，安得犹窥凤城瓦。横街十丈滑如油，短驴难踏转生愁。江边总有梅花发，诗客应无一个游。
谷日大雪口号二首（客南京）·其二
作者：徐渭
朝代：明

晴天好驴稳如坐，鹅眼黄边只十个。今朝百个不教骑，早起怀人午将过。此时观中杨道人，三四黄冠拥火盆。东边殿阁高无数，笑指瑶池白玉京。
贺新郎·继闻廷对之捷复制一阕
作者：徐渭
朝代：明

真圣主龙目。握新符、策士临轩，两科收录。暗卜今年谁最好，刚得齐贤名族。亲认取、青宫叮嘱。今日马蹄催宴去，记官袍、有领偏深绿。特赐与，浇？醁。男儿到此平生足。却惹起、愁人一醉，消他万斛。手取尘冠弹欲碎，不为要君推毂。正沈吟、断虹生北。却似有情相照映，奈无言、难与传心腹。几时更，谈夜烛。
贺新郎·继闻廷对之捷复制一阕
作者：徐渭
朝代：明
体裁：词

真圣主龙目。握新符、策士临轩，两科收录。暗卜今年谁最好，刚得齐贤名族。亲认取、青宫叮嘱。今日马蹄催宴去，记官袍、有领偏深绿。特赐与，浇�醁。男儿到此平生足。却惹起、愁人一醉，消他万斛。手取尘冠弹欲碎，不为要君推毂。正沈吟、断虹生北。却似有情相照映，奈无言、难与传心腹。几时更，谈夜烛。
贺知章乞鉴湖一曲图
作者：徐渭
朝代：明

镜湖无处无非曲，乞罢何劳乞赐为。幸有双眸如镜水，一逢李白解金龟。
赋得万绿枝头红一点
作者：徐渭
朝代：明

名园树树老啼莺，叶底孤花巧弄春。巳？浓阴浑覆鸟，独留残艳尚撩人。青楼百座迎桃叶，翠袖倾宫捧太真。记得陇西长吉语，斗筲如海为朱唇。
赋得万绿枝头红一点
作者：徐渭
朝代：明
体裁：七言律诗

名园树树老啼莺，叶底孤花巧弄春。巳�浓阴浑覆鸟，独留残艳尚撩人。青楼百座迎桃叶，翠袖倾宫捧太真。记得陇西长吉语，斗筲如海为朱唇。
赋得万绿枝头红一点
作者：徐渭
朝代：明

名园树树老啼莺，叶底孤花巧弄春。巳𢬵浓阴浑覆鸟，独留残艳尚撩人。青楼百座迎桃叶，翠袖倾宫捧太真。记得陇西长吉语，斗筲如海为朱唇。
赋得云渠篇赠亲交冯君
作者：徐渭
朝代：明

年来懒向红尘地，喜与冯君结社游。数片寒云迷野屐，几条秋水挂高楼。分为池沼摇明月，获却鱼苗打白鸥。闻道十洲元不远，要通一派接扁舟。
赋得城山篇为林诸暨公别号
作者：徐渭
朝代：明

郎官身本是长城，况住城山得胜名。遥忆诸峰当户列，应如百雉带云平。松萝自记经行处，水石终悬宴眺情。寄语移文草堂使，他年身退待功成。
赋得奕仙
作者：徐渭
朝代：明

楸玉枰开映指长，美人疑思倚新妆。惟应赌墅风流客，与较斜飞势一行。
赋得战袍红（时少保公得琐瞎刺制袍，命赋）
作者：徐渭
朝代：明
体裁：五言律诗

海罽染啼猩，征袍制始成。春笼香共叠，夜帐火俱明。自与鹑旗映，还宜蟒绣萦。战归新月上，脱向侍儿擎。
赋得暗尘随马去
作者：徐渭
朝代：明

春夕丽春灯，芳尘似有情。难随罗袜缓，却逐马蹄轻。高缕迷鞍浅，低光影镫平。酒家莫留系，一夜遍都城。
赋得梅柳渡江春
作者：徐渭
朝代：明

梅柳亦何知，东皇日夜催。难辞万里远，都向一江开。粉黛弄未歇，凋伤倏巳回。犹能胜橘树，褊性不逾淮。
赋得梨花一枝春带雨
作者：徐渭
朝代：明

阿娇不含笑，西子却宜颦。脸湿双啼玉，花滋二月春。拭鮹堆翠袖，溜粉乱朱唇。欲得千金倩，还渠桃叶津。
赋得清秋落叶
作者：徐渭
朝代：明

白帝乘秋秉素蜺，青娥挟露弄风威。荣枯不敢违天意，摇落偏当寄客衣。大漠霜凄随角散，孤城月白伴砧飞。镜中不久繁桃李，愁杀秦川织锦机。
赋得渔人网集澄潭下
作者：徐渭
朝代：明

红椒碧鲊数夔州，百网家家白鹭洲。柳外鸣榔喧隔浦，夜来燃竹满中流。长鲸未必愁连弩，公子仍烦饵一牛。提向酒家都藿叶，可怜无计避铛油。
赋得片月秋帆送冯叔系北行
作者：徐渭
朝代：明

秋帆一幅随高雁，长安片月相思见。茭菰十里送君行，捩柁未开泪欲倾。燕都我曾游几度，悲歌饮酒时无数。易水荆轲不用求，击筑一声寒云流。寒云流，秋色里。望诸一去三千年，高台黄金今亦地。羡君持管复能书，谅君弹铗食有鱼。大道朱门天外起，长堤骏马柳中趋。柳中天外鸣孤鹤，长笛短箫断复作。此时为忆越山头，小肆高囱同夜酌。天目高峰六千丈，陪余一拄青藜杖。飞瀑能为疋练长，古藤复向回溪涨。回溪疋练有时休，二十功名正黑头。你今有术可干禄，我巳无相堪封侯。秦山人，号冰玉，飞雪哦诗清簌簌。昨宵一为泛湖船，今日何当别远天。种得梅花三百树，望尔早归抱瓮鹤底眠。
赋得珠川篇赠人号
作者：徐渭
朝代：明

结屋临飞瀑，清流绕积书。要观飘洒意，不是羡明珠。
赋得百岁萱花为某母寿
作者：徐渭
朝代：明
体裁：古风

二十年前转眼事，忆共郎君醉城市。阿母烹鸡续夜筵，夜深烛短天如水。我母当时亦不嗔，郎君过我亦主人。两家酣醉无日夜，坛愁瓮怨杯生菌。只今白首二十载，我母不在尔母在。八十重逢生日来，双扉况复门庭改。我今破网未番然，两翅犹在弹丸边。郎君长寄书一纸，阿母多应赞一言。上寿谁人姓张者，图里萱花长不谢。阿母但办好齿牙，百岁筵前嚼甘蔗。
赋得看剑引杯长
作者：徐渭
朝代：明

高会莫匆匆，鱼肠把似公。睥睨寸心在，慷慨百壶空。客散平原夜，波寒易水风。秦雠不能报，泪落酒杯红。
赋得竹深留客处
作者：徐渭
朝代：明

客来何处酌，林竹霭纷纷。尽日无人见，有时啼鸟闻。厨遥穿绿雪，叶乱扫红裙。醉后诗竿字，萧萧插暮云。
赋得紫骝马送子荩春北上次前韵
作者：徐渭
朝代：明

紫骝嘶断驿亭梅，紫色翩翩燕其回。不用连钱千个剪，秪借葡萄几点裁。桃杏满堤冲雪片，烟云一道本风才。要知他日飞腾处，试听蛟潭夜半雷。
赋得芹芽
作者：徐渭
朝代：明

青春曲水湄，芹吐小芽滋。在野未堪摘，献君知几时。暖风来燕子，寒食伴棠梨。一夜休教老，留尖煮鲙丝。
赋得草窗篇为周卫卿之号
作者：徐渭
朝代：明

草绿鸟喈喈，閒窗一斗开。百虫堪上笔，一片欲遮苔。莫影纱纹瀫，春芽老氏孩。元公有知不，一笑陇牛堆。
赋得贾客船随返照来
作者：徐渭
朝代：明

千金不惜买鸣筝，万斛鱼盐水上行。几度烟波愁日莫，半程风物趁天晴。西郊鹳鹤摩云入，困道舲舠晚饭迎。笑指红霞如有意，乾衣骑马广陵城。
赋得酒卮中有好花枝
作者：徐渭
朝代：明
体裁：古风

虽云辞树底，犹得映杯中。带叶蚁分绿，临妆脸并红。传时香觉迩，覆处影方空。若使玻璃杯，楼台浸几重。
赋得风入四蹄轻
作者：徐渭
朝代：明

骏马四蹄风，形容有杜公。一尘不动外，千里飒然中。白草连天靡，苍鹰蹋翅从。檀溪不须跃，随意过从容。爱妾换初詶，将军蓦紫骝。飕飕只闻响，阵阵不禁秋。练影难长曳，房星易一流。路旁看不细，多是失回头。借将从虎物，并去翼龙腓。戍削才辞枥，崩轰巳破围。寒呼随踠起，黑旋裹鞍飞。曾听将军说，双双碎铁衣。赤骥本龙精，行时不是行。看迟八尺影，过急一团声。带烙成骈死，嘶盐了此生。孙阳何处是，泪尽太行程。
赋得风入四蹄轻·其一
作者：徐渭
朝代：明

骏马四蹄风，形容有杜公。一尘不动外，千里飒然中。白草连天靡，苍鹰蹋翅从。檀溪不须跃，随意过从容。
赋得风入四蹄轻·其三
作者：徐渭
朝代：明

借将从虎物，并去翼龙腓。戍削才辞枥，崩轰巳破围。寒呼随踠起，黑旋裹鞍飞。曾听将军说，双双碎铁衣。
赋得风入四蹄轻·其二
作者：徐渭
朝代：明

爱妾换初詶，将军蓦紫骝。飕飕只闻响，阵阵不禁秋。练影难长曳，房星易一流。路旁看不细，多是失回头。
赋得风入四蹄轻·其四
作者：徐渭
朝代：明

赤骥本龙精，行时不是行。看迟八尺影，过急一团声。带烙成骈死，嘶盐了此生。孙阳何处是，泪尽太行程。
赋得风入四蹄轻四首
作者：徐渭
朝代：明

骏马四蹄风，形容有杜公。一尘不动外，千里飒然中。白草连天靡，苍鹰蹋翅从。檀溪不须跃，随意过从容。¤
赏成氏牡丹和韵
作者：徐渭
朝代：明

将军台馆俯林泉，春后名花几日鲜。一本千金非不贵，数杯深夜转堪怜。却披半晕当亭下，似出残妆媚客前。遥忆旧京欢赏处，马蹄尘土踏成烟。
赠中军旧识
作者：徐渭
朝代：明

偶叨书记混名流，况遇将军是旧游。旅次关心供楚桂，军中留客唱凉州。夜寒牙帐城乌集，春尽营门海气收。万里虎头方食肉，书生抱笔不须投。
赠俞参将公
作者：徐渭
朝代：明

孤城一带海东悬，寇盗经过几处全。幕府新营开越骑，汉家名将号楼船。经春若战风云暗，深夜穷追岛屿连。见说论功应有待，寇恂真欲借明年。
赠吕山人
作者：徐渭
朝代：明

西陵渡头秋水寒，年年岁岁走儒冠。不知天姥山中客，十载关门傲长官。
赠吕正宾长篇
作者：徐渭
朝代：明

海气扑城城不守，倭奴夜进金山口。铜签半傅鸊鹈膏，刀血斜凝紫花绣。天生吕生眉采竖，别却家门守城去。独携大胆出吴关，铁皮双裹青檀树。楼中唱罢酒半曛，倒著儒冠高佛云。从游泮水践绳墨，却嫌去采青春芹。吕生固自有奇气，学敌万人非所志。天姥中峰翠色微，石榻斜支读书处。
赠妓
作者：徐渭
朝代：明

邂逅黄州客，言从赤壁来。佩疑交浦赠，鬓是湘云裁。丽日香尘起，遥空小杏开。此时分袂去，何日寄书回。
赠孙山人
作者：徐渭
朝代：明

龙津先生高角巾，多能不特是诗人。昨宵与客溪桥上，话到风平水不鳞。
赠府吴公诗
作者：徐渭
朝代：明

幕中曾与众人群，幕外閒听说使君。破剑壁间鸣怪事，孤城海上倚斜曛。诙谐并谢长安采，懒散犹供记室文。把笔欲投还自笑，故山回首隔江云。
赠徐君
作者：徐渭
朝代：明

几年应制留西苑，晚注道书干至尊。正有神君居帐里，自应紫气出关门。新栖洞壑鸡随去，旧日仙人火尚存。傥学捕鱼来谷口，莫教失路似桃源。
赠李辽东
作者：徐渭
朝代：明

十载棠阴满郡中，更惭桃李倍春工。江南高枕新司马，辽左长城旧总戎。笳吹閒飞芦渚月，楼船时泛锦帆风。太平坐致今如此，犹费深筹尽烛红。
赠松庵公
作者：徐渭
朝代：明

闻道松庵叟，栽花迷四邻。花今饶鸟语，松亦老龙鳞。白首缄泥坼，青春酌酒频。仙郎叨附骥，因得颂庄椿。
赠歌者
作者：徐渭
朝代：明

东风吹雨杨花落，清歌细绕鸣钟阁。斗酒将倾客不来，白日斜飞晚云薄。回腰欲舞不得舞，试买罗衫倩谁估。
赠歌者
作者：徐渭
朝代：明

东风吹雨杨花落，清歌细绕鸣钟阁。斗酒将倾客不来，白日斜飞晚云薄。回腰欲舞不得舞，试买罗衫倩谁估？
赠相士
作者：徐渭
朝代：明

节钺下明州，东随一剑留。帷中占胜色，市上立清秋。碧眼胡僧避，青囊道侣求。相逢多暮客，曾见李藩不。
赠秦仲虚
作者：徐渭
朝代：明

冰玉山人本绝埃，西湖自筑初阳台。何年养鹤曾飞去，是水当门尽绕来。道士忽逢松树下，渔舟放在藕花隈。知余欲与为邻舍，指点孤山一角梅。
赠辽东李长君都司
作者：徐渭
朝代：明

公子相过日正西，自言昨日破胡归。宝刀雪暗桃花血，铁铠风轻柳叶衣。百口近来余几个，一家长自出重围。禅关夏色炎如此，听罢凄霜杂霰飞。
赠辽东李长君都司
作者：徐渭
朝代：明

公子相过日正西，自言昨日破胡归。宝刀雪暗桃花血，铁铠风轻柳叶衣。百口近来馀几个，一家长自出重围。禅关夏色炎如此，听罢悽霜杂霰飞。
赠钱君
作者：徐渭
朝代：明

将携彤管远行游，燕市羁栖岁月流。白壁不逢知己献，黄金曾却贵人投。归看破匣几缗在，出锁閒房一榻留。好与南州徐孺子，时时同醉酒家楼。
赠钱生
作者：徐渭
朝代：明

越国有钱生，思亲得令名。片兰如惜宝，一恸欲崩城。绿绮横长石，青囊挟内经。栽花文士集，悟草担夫争。儒雅衣堪把，真诚意可倾。莫教忘两字，忠孝旧家声。
赠钱竹坡
作者：徐渭
朝代：明

早岁采芹客，中年种杏人。肱今三折后，井是百家春。长者高门席，潇然太古邻。何须卜长久，不朽在天真。
赠陈君
作者：徐渭
朝代：明

珍木无弱羽，广川饶劲鳞。皇都郁嵯峨，多士如繁星。陈君在乡曲，少小驰芳声。去我三百里，可望不可亲。昨予志广览，自越之燕京。见君长安道，一问知姓名。却复讯动止，握手为予陈。自受相公知，忽忽复几春。一朝去乡校，今作太学生。言温动有礼，志壮气自信。晢颜口若海，丰下而长身。再往论文史，终夕如倒囷。藻思蔚以妍，俨与骨相并。王良御八骏，技绝物有神。一日骛千里，安得留其行。念予复南去，揽策临修程。小见伺越鸟，秪入枪榆群。思君不能置，短篇陈素情。
赠陈明经
作者：徐渭
朝代：明

青袍当夏剪，丹粟在秋芳。攀折一枝好，风雷八月凉。马疾道不短，鲤化角偏长。尚隔两三月，君先眉上黄。
赵君将买妾戏寄之
作者：徐渭
朝代：明

宫髻一鬟堆燕雏，胭脂两朵晕红酥。三千仙子云中有，十五吴姬天下无。
越王峥寺有僧欧兜蜕
作者：徐渭
朝代：明

伯图既灰寒，衲蜕亦禅冷。都付塑工泥，迅矣千秋瞬。我来值桃花，有似蝶遗粉。一宿归去来，晨斋饱蔬笋。
越王峥寺有僧欧兜蜕
作者：徐渭
朝代：明

伯图既灰寒，衲蜕亦禅冷。都付塑工泥，迅矣千秋瞬。我来植桃花，有似蝶遗粉。一宿归去来，晨斋饱蔬笋。
跃鲤送人
作者：徐渭
朝代：明

昔人画龙破壁去，余今画鲤亦龙俦。墨到鬣边忽一逸，令人也动点睛愁。鳞鬣不殊点额归，丰神却觉有风威。不添一片龙门石，方便凡鱼作队飞。明春杏花人满头，今年且占木稚秋。老夫醉写龙门罢，閒看盆鱼自在游。
跃鲤送人·其一
作者：徐渭
朝代：明

昔人画龙破壁去，余今画鲤亦龙俦。墨到鬣边忽一逸，令人也动点睛愁。
跃鲤送人·其三
作者：徐渭
朝代：明

明春杏花人满头，今年且占木稚秋。老夫醉写龙门罢，閒看盆鱼自在游。
跃鲤送人·其二
作者：徐渭
朝代：明

鳞鬣不殊点额归，丰神却觉有风威。不添一片龙门石，方便凡鱼作队飞。
边词
作者：徐渭
朝代：明

四壁龙门铁削围，枉教邓艾裹毡衣。莫言虏马愁难度，即使胡鹰软不飞。牙兵个个是熊罴，别选奇才养作儿。试看阵云穿急处，一团蜂子拥人飞。立马单盘俯大荒，提鞭一一问戎羌。健儿只晓黄台吉，大雪山中指帐房。十八盘山北去赊，顺川流水落南涯。真冯一堵边墙土，画断乾坤作两家。黄酋堕马巳成禽，汉卒争功被脱身。魂魄至今留黑石，兜鍪连岁落鱼鳞。八里庄儿一堡中，银镮小杏坠腮红。妆成自不撩人看，起莝黄刍喂铁骢。葛那颈险断胡刀，蓦手攀颏按得牢。归向镜中嫌未正，特搓过左一丝毫。女郎那取复枭英，此是胡王女外甥。帐底琵琶推第一，更谁红颊倚芦笙。老胡宠向一人多，窄袖银貂茜叵罗。递与辽东黄鹞子，侧将云鬓打天鹅。汗血生驹撒手驰，况能妆态学南闺。帓将皂帕穿风去，爱缀银花绰雪飞。姑姑花帽细银披，两靥腮梨洒练椎。个个菱花不离手，时时站马上胭脂。曾见思归数寄书，忠魂毕竟滞边隅。可怜一斗苌弘血，博得墙围柳数株。十八盘南甃沸汤，燕京楼子待梳妆。当时浴起萧皇后，何似骊山睡海棠。邯郸才人似花枝，嫁与辽东厮养儿。懒向楼中拈粉絮，解从马上寄征衣。黄鼠白脂捷遁逃，夜猴搏鼠捷于猱。将猴比鼠无多大，自古獐麋怕皂雕。
边词·其七
作者：徐渭
朝代：明

八里庄儿一堡中，银镮小杏坠腮红。妆成自不撩人看，起莝黄刍喂铁骢。
边词·其九
作者：徐渭
朝代：明

女郎那取复枭英，此是胡王女外甥。帐底琵琶推第一，更谁红颊倚芦笙。
边词·其二
作者：徐渭
朝代：明

牙兵个个是熊罴，别选奇才养作儿。试看阵云穿急处，一团蜂子拥人飞。
边词·其五
作者：徐渭
朝代：明

十八盘山北去赊，顺川流水落南涯。真冯一堵边墙土，画断乾坤作两家。
边词·其八
作者：徐渭
朝代：明

葛那颈险断胡刀，蓦手攀颏按得牢。归向镜中嫌未正，特搓过左一丝毫。
边词·其六
作者：徐渭
朝代：明

黄酋堕马巳成禽，汉卒争功被脱身。魂魄至今留黑石，兜鍪连岁落鱼鳞。
边词·其十
作者：徐渭
朝代：明

老胡宠向一人多，窄袖银貂茜叵罗。递与辽东黄鹞子，侧将云鬓打天鹅。
边词·其十一
作者：徐渭
朝代：明

汗血生驹撒手驰，况能妆态学南闺。帓将皂帕穿风去，爱缀银花绰雪飞。
边词·其十三
作者：徐渭
朝代：明

曾见思归数寄书，忠魂毕竟滞边隅。可怜一斗苌弘血，博得墙围柳数株。
边词·其十二
作者：徐渭
朝代：明

姑姑花帽细银披，两靥腮梨洒练椎。个个菱花不离手，时时站马上胭脂。
边词·其十五
作者：徐渭
朝代：明

邯郸才人似花枝，嫁与辽东厮养儿。懒向楼中拈粉絮，解从马上寄征衣。
边词·其十六
作者：徐渭
朝代：明

黄鼠白脂捷遁逃，夜猴搏鼠捷于猱。将猴比鼠无多大，自古獐麋怕皂雕。
边词·其十四
作者：徐渭
朝代：明

十八盘南甃沸汤，燕京楼子待梳妆。当时浴起萧皇后，何似骊山睡海棠。
边词·其四
作者：徐渭
朝代：明

立马单盘俯大荒，提鞭一一问戎羌。健儿只晓黄台吉，大雪山中指帐房。
边词十三首（并客燕时到马水口及宣府之作）
作者：徐渭
朝代：明
体裁：七言绝句

四壁龙门铁削围，枉教邓艾裹毡衣。莫言虏马愁难度，即使胡鹰软不飞。
边词十三首（并客燕时到马水口及宣府之作）·其九
作者：徐渭
朝代：明

汉军争看绣裲裆，十万弯弧一女郎。唤起木兰亲与较，看他用箭是谁长。
边词十三首（并客燕时到马水口及宣府之作）·其八
作者：徐渭
朝代：明

沙门有姊陷胡娃，马市新开喜到家。哭向南坡毡帐里，领将儿女拜袈裟。
边词十三首（并客燕时到马水口及宣府之作）·其八
作者：徐渭
朝代：明

沙门有姊陷胡娃，马市新开喜到家。哭向南坡毡帐里，领将儿女拜袈裟。汉军争看绣裲裆，十万弯弧一女郎。唤起木兰亲与较，看他用箭是谁长。长缨办取锁娇娆，马上纤腰恐不牢。好把鸳鸯靴上脑，倩谁双缚马鞍鞒。
边词十三首（并客燕时到马水口及宣府之作）·其十
作者：徐渭
朝代：明

长缨办取锁娇娆，马上纤腰恐不牢。好把鸳鸯靴上脑，倩谁双缚马鞍鞒。
过伯升宅玩骨董而菖蒲尤盛鱼有红色有蓝色有玉有锦俱三尾如鼎又有水晶四尾者
作者：徐渭
朝代：明

菖蒲钵钵虎须抽，玳瑁盆盆锦鲫浮。衰老一尘几不染，小儿百件欲拿周。言归肯问迟和早，再到宁知得与不。落日青山三四点，几回舟子促回舟。
过沁州感叹
作者：徐渭
朝代：明

一官边塞上，终日马蹄尘。路冷长逢雪，村荒不见春。薄田无水稻，破屋有贫民。安得关中尉，图将达紫宸。
过沈明石宅
作者：徐渭
朝代：明

城南湖水接三山，片棹相过雪未残。看了图书三百卷，暮鸦数点落溪湾。
过胡汝宅留赏牡丹
作者：徐渭
朝代：明

芳树丰茸何岁栽，对人不语向阳开。频年此景无多日，好客相过问几回。塞蕊正宜催羯鼓，高枝偏自映金杯。醉馀谁复论朝暮，待尔阳台行雨来。
过许君精舍
作者：徐渭
朝代：明

高门偏自傍城隅，车骑迎宾席每虚。西去垂杨临大道，东来流水绕清渠。窗疏积曙晨摇笔，花树栖萤夜映书。更喜数为文字饮，新秋还得慰侨居。
过陈守经留饭海棠树下赋得夜雨剪春韭
作者：徐渭
朝代：明

春园莫雨细泱泱，韭叶当篱作意长。旧约隔年留话久，新蔬一刺出泥香。梁尘巳觉飞江燕，帽影时移乱海棠。醉后推敲应不免，只愁别驾恼郎当。
过陈氏园看杜鹃花花高可十五尺馀郡中无其比也
作者：徐渭
朝代：明

西蜀来时一寸高，如今丈五尚馀梢。翻霞弄日长空上，笑杀朱榴著地烧。
过项羽故宫
作者：徐渭
朝代：明

黄楼西畔徐州治，西楚当时作都处。尚馀一半长荆蓁，今作州仓积官米。伯图巳自足奢豪，正好将金贮阿娇。如何拓土为宫室，不及咸阳一夕烧。岂是鉴秦等殷夏，或因争战无閒暇。一朝泪尽帐中人，千古波沉台上瓦。独破秦师无一人，亲将隆准放鸿门，英雄绝世无等伦。牧羊之子一竖耳，谁遣黄袍拥在身，一为放弑蒙恶名。总有奇勋不可赎，黄须判吏持大狱。噫嗟嗟，每当读史为三覆。
迎春值雪
作者：徐渭
朝代：明

云黄瓦白照千家，雪里迎春倍物华。士女红楼先捲幔，吏人采杖忽生花。瑞多自古无连岁，路滑从东接郡衙。半是三农占水旱，直随牛尾不辞赊。
近江为赵君赋
作者：徐渭
朝代：明

洗墨临池客，移家住近江。越山青隔岸，偏入学书窗。
连雪后迎春忆旧十二韵
作者：徐渭
朝代：明

土牛一夕添神采，雨霰连朝妒客鞋。邀队本期相跳踯，踏游不畅只挤排。冰牢北斗璿玑涩，冻滑东郊仗引乖。老病似虫吟荜窦，少年如梦忆莲？。飞香塞巷堪经宿，立帽平檐别墁街。夺綵连毬追宝马，争梅带雪上金钗。花房醉客槌朱鹭，水店垆姬馔紫鲑。小市温淘槐尽叶，贵筵饼饵韭初荄。萧条邑里难如昨，想象风光未必皆。是处从今趺尽草，中央偏我立如柴。一隅掩鼻真成笑，七字瞒心戏作俳。青帝秪今何处去，勾芒一似不曾来。
连雪后迎春忆旧十二韵
作者：徐渭
朝代：明
体裁：七言排律

土牛一夕添神采，雨霰连朝妒客鞋。邀队本期相跳踯，踏游不畅只挤排。冰牢北斗璿玑涩，冻滑东郊仗引乖。老病似虫吟荜窦，少年如梦忆莲�。飞香塞巷堪经宿，立帽平檐别墁街。夺綵连毬追宝马，争梅带雪上金钗。花房醉客槌朱鹭，水店垆姬馔紫鲑。小市温淘槐尽叶，贵筵饼饵韭初荄。萧条邑里难如昨，想象风光未必皆。是处从今趺尽草，中央偏我立如柴。一隅掩鼻真成笑，七字瞒心戏作俳。青帝秪今何处去，勾芒一似不曾来。
述梦
作者：徐渭
朝代：明

伯劳打始开，燕子留不住。今夕梦中来，何似当初不飞去。怜羁雄，嗤恶侣。两意茫茫坠晓烟，门外乌啼泪如雨。跣而濯，宛如昨，罗鞋四钩閒不著。棠梨花下踏黄泥，行踪不到栖鸳阁。
述梦
作者：徐渭
朝代：明

伯劳打始开，燕子留不住。今夕梦中来，何似当初不飞去。怜羁雄，嗤恶侣，两意茫茫坠晓烟，门外乌啼泪如雨。
述梦·其一
作者：徐渭
朝代：明

伯劳打始开，燕子留不住。今夕梦中来，何似当初不飞去。怜羁雄，嗤恶侣。两意茫茫坠晓烟，门外乌啼泪如雨。
述梦·其二
作者：徐渭
朝代：明

跣而濯，宛如昨，罗鞋四钩閒不著。棠梨花下踏黄泥，行踪不到栖鸳阁。
送丁叔子北上慰乃兄
作者：徐渭
朝代：明

令威三世通家好，廿载迁居会面赊。醉我龙铛才地主，怜君马首又天涯。春灯雨雪潇潇夜，野店茶汤处处家。想见皇都堤草绿，春鸰细语绕梨花。
送丁子范
作者：徐渭
朝代：明

君去高邮是壮游，风吹树叶绿娇秋。归来佩剑不须脱，寻我武夷山上头。
送丁肖甫二首
作者：徐渭
朝代：明

鄱阳湖水接天长，君去当秋菡萏芳。若使夜来占剑气，不知何处有干将。非关策士藏青幕，自是经生在绛帷。彭蠡湖中好传雁，滕王阁上合题诗。
送丁肖甫二首·其一
作者：徐渭
朝代：明

鄱阳湖水接天长，君去当秋菡萏芳。若使夜来占剑气，不知何处有干将。
送丁肖甫二首·其二
作者：徐渭
朝代：明

非关策士藏青幕，自是经生在绛帷。彭蠡湖中好传雁，滕王阁上合题诗。
送丹士
作者：徐渭
朝代：明

柏如愁病渴，韩众与神丹。一粒投人易，千金报尔难。飞鸿连远汉，征马出长安。他日乘云去，无忘寄犬还。
送余兴国
作者：徐渭
朝代：明

邻家兄弟逼炊烟，不见于今四十年。颊有长髯堪佐幕，头多短发尚留燕。深秋一路逢红叶，明月双帆挂大川。黄鹤楼中可相引，石榴皮畔觅神仙。
送余君
作者：徐渭
朝代：明

巳作仕途客，相看仍道颜。更期垂色绶，应复会名山。龙自潭中合，人从日下还。知君过剑水，不道别离难。
送俞生之入楚
作者：徐渭
朝代：明

作客向襄阳，鳊头大舸装。江行多雪候，旅宿尽渔乡。此景俱堪抹，行囊好为藏。归来逢鉴赏，几度挂山窗。
送允大周君北上
作者：徐渭
朝代：明

新关彩鹢正相催，别燕偏临湖水开。燕市酒徒还未散，汉京才子讶重来。繁花拂棹含轻雾，小估鸣筝掩薄雷。却说追游能几日，连镳重绕大堤回。
送兰公子（阿翁学师也。扬州人）
作者：徐渭
朝代：明
体裁：古风

耶溪芹藻色，相伴秋荷老。公子朅重来，伤心那可道。会日苦无多，相别一何早。八月广陵涛，一叶渡残照。
送兰应可之湖州
作者：徐渭
朝代：明

梅黄雨霁带阴轻，送客西门驿路平。会多忽别疑且惊，愁心应手弦凄清。荷花镜里红侵舫，时共耽游楫徐漾。思君苕溪若天上，空伫清歌对谁唱。
送内兄潘五北上
作者：徐渭
朝代：明
体裁：古风

去年八月吾入科，二妹开帷送五哥。今日五哥复北上，房空镜暗馀轻罗。二月梨花几树云，九曲黄河千尺波。忽然念此杳如梦，落日掌舡烟雾多。
送内兄潘五北上
作者：徐渭
朝代：明

去年八月吾入科，二妹开帷送五哥。今日五哥复北上，房空镜暗馀轻罗。二月梨花几树云，九曲黄河千尺波。忽然念此杳如梦，落日掌船烟雾多。
送内兄潘伯海谒选
作者：徐渭
朝代：明

之人千里行，言宴款郊城。牵尔衣裳处，糿予帷幕情。见兄兼念妹，送舅祗携甥。明岁承恩日，龙池万柳青。
送内弟候选作芙蓉玉簪于卷因咏一绝稍括序之
作者：徐渭
朝代：明

红粉闺中尔最亲，黄金台上去何轻。篱畔摘将秋色赠，一双啼露泣烟人。
送冯叔系之南都访旧
作者：徐渭
朝代：明

江国柳虽尽，将及梅花新。路远即逢雪，天寒别有春。高牙纷海幕，长剑著孤身。乞取封书去，难辞旧主人。
送冯太常
作者：徐渭
朝代：明

太常官秩俨清真，特遣南宫甲榜人。郊祀雅篇亲得奏，伶官丽曲不同陈。朱坛碧柳时题壁，露笋冰鲥每荐新。想见他年赴徵处，独辞高庙步恂恂。
送冯永丰之官兼便归省
作者：徐渭
朝代：明

但谓家园倒玉卮，宁期燕市扫玻瓈。正当菊醑堪持蟹，无奈鱼肠去割鸡。父老争看怀绶锦，羹汤尚及煮菱齑。晨昏岂少高堂念，迫岸江舠候吏催。
送刘君
作者：徐渭
朝代：明
体裁：古风

南雁正北归，君今复南去。羽族如避炎，君胡故触暑。嗟哉失路人，安所避辛苦。而我亦同之，临歧泪如雨。
送刘子臣入郧阳
作者：徐渭
朝代：明

才共灯前倒玉卮，忽闻剑佩系青丝。别予去泛潇湘水，为客正当桃杏时。应泊鱼乡频买酒，暂投江寺一题诗。却怜不得长年少，何事年年长别离。
送别
作者：徐渭
朝代：明

抽毫陪妙制，披襟穆和风。执手一为别，洒泪流水东。梅花辞雪影，竹叶沃春融。延伫赤霄际，黄鹄腾长虹。
送别
作者：徐渭
朝代：明

柳丝未可折，芳草茁未芽。徘徊西郊道，惆怅落日霞。念子探上国，论礼适俭奢。他日踵前蹋，长佩纷琼华。
送别·其一
作者：徐渭
朝代：明

柳丝未可折，芳草茁未芽。徘徊西郊道，惆怅落日霞。
送别·其二
作者：徐渭
朝代：明

念子探上国，论礼适俭奢。他日踵前蹋，长佩纷琼华。
送别刘凝和会试二首
作者：徐渭
朝代：明

御榜揭红墙，春风马上郎。特引双蝴蝶，来荣插帽芳。知君貌堂堂，称此罗衣裳。若个官娃剪，须教特地长。
送别刘凝和会试二首·其一
作者：徐渭
朝代：明

御榜揭红墙，春风马上郎。特引双蝴蝶，来荣插帽芳。
送别刘凝和会试二首·其二
作者：徐渭
朝代：明

知君貌堂堂，称此罗衣裳。若个官娃剪，须教特地长。
送南户部某考满诗
作者：徐渭
朝代：明

杨柳春来未作黄，怜君抱计向明光。省中并马虽无几，湖内游鱼渐觉长。天下征输空杼轴，年来供给尽边疆。定知后夜虚前席，好奏南薰第二章。
送史叔考读书兵坑
作者：徐渭
朝代：明

连岁赓酬久，兹晨伴侣稀。百觥浇鹤卯，一砚匣鼍矶。渐到鸣滩岸，微穿聚叶晖。穷经朱简断，拓字墨光肥。霜白兴鸡早，茅红掣兔飞。逐时文股丽，入悟习心非。水远缄鱼断，山深脯兽晞。客来供鹿蹠，雉下警罗扉。竹筏何曾烂，耽玄自不归。
送史靖江
作者：徐渭
朝代：明

都城杨柳绿，二月宛霏霏。却绾长条别，难维远棹飞。天厨辞禁脔，海色佐琴徽。曾见东方朔，金门割肉归。
送叶公子归同安
作者：徐渭
朝代：明

阿翁门下传经客，公子堂中讲课人。半席不分闽越语，几年同是弟兄亲。遥怜揽辔还家日，翻忆趋庭问礼辰。何事匆匆易为别，心知龙剑合延津。
送叶君子肃访杨龙泉公
作者：徐渭
朝代：明

山连闽越最奇观，君去龙泉几日看。夜月暂稀禅寺会，秋岚应滴客衣寒。过辞徐稚言相赠，久别杨雄见定欢。却说书斋岁云暮，幸相除拂待归鞍。
送叶子肃再赴闽幕
作者：徐渭
朝代：明

我昔曾操记室文，君今又作幕中宾。共怜踪迹随萍梗，谁道词章动缙绅。杨柳自抽离客思，樱桃初学美人唇。此时欲别难为别，况复啼莺弄曲新。
送同府潘公入觐
作者：徐渭
朝代：明

早秋犹记赴明经，宴罢相期在此行。又见抠衣随队入，真惭束带下阶迎。惊埘巳是趋朝候，恋别难忘秣马情。共在阳春无可报，况逢知己许平生。
送同知王白竹公
作者：徐渭
朝代：明

几年佐郡巳资深，金马悬知有陆沈。捧檄重来浑了事，拂衣归去本初心。绮琴暗忆潇湘雨，粉署真辞暮夜金。桃李恋春留不得，秪培棠树长清阴。
送吕中甫之潞
作者：徐渭
朝代：明

蒯缑三尺强，十载九离乡。长裾老辞客，雄风美大王。骑驴上党道，挟瑟赵家倡。枉却秋橙色，金鹅阁上黄。
送吴学师奉其母太君还南昌
作者：徐渭
朝代：明

乡思偶忆越人吟，就养还嫌非母心。万里江船归白首，孤亭祖帐集青衿。家连南浦飞云入，门对西山积雪深。想见寒宵灯影下，笑牵儿女进温衾。
送周县公量判南康府
作者：徐渭
朝代：明

鸣琴卧治正相安，忽作监侯水国弹。司马江州行击楫，少年湖上正探丸。青牛谷秘遗经在，白鹿山空讲席寒。馀力不难兴绝学，预为吾道一弹冠。
送啸上人之五台
作者：徐渭
朝代：明

白下珠林最有名，忽来燕赵作游僧。春风大众迷花雨，夜壑孤藤看佛灯。巳办一瓢相伴去，其如多病不能兴。归来只洗双荷叶，听学文殊演上乘。
送娄某丞丹阳
作者：徐渭
朝代：明

吾兄骢马后昆贤，今佐鸣琴倍洒然。双杪长松厅事后，三吴流水大江边。应怜道路疲迎送，莫买鲟鳇糜俸钱。他日相过莫相忘，金山顶上酌清泉。
送子肃赴三团营
作者：徐渭
朝代：明

万里从戎赴朔屯，新秋骑服杂凉温。南人煤火满京国，东道高牙壁苏门。貂贱不妨吹季子，剑长久巳识王孙。客中如此良堪住，枉说风沙昼夜昏。
送季子微北上
作者：徐渭
朝代：明

吾师有子旧承颜，千里徵铭馆阁间。去绾数金酬綵笔，归镌片石藏青山。野棠立马人辞墓，津柳迎舟客渡关。满眼临岐双涕泪，不因为别故潸潸。
送季子微赴李宁武总兵之约
作者：徐渭
朝代：明

黑貂裘袄尽长安，此去关山雪未残。挂印曾蒙公子约，解袍应念故人寒。大豪马邑坟堪吊，天险羊肠路复难。到后莫须先一拜，未妨长铗向人弹。
送小翁
作者：徐渭
朝代：明

斯人不可留，江上去悠悠。双鬟飞绿雾，五月插朱榴。滩急家应近，愁长泪未收。越山知己梦，一夜满严州。
送应公子之金陵
作者：徐渭
朝代：明

公子行游宝剑辉，宁亲綵袖霭庭闱。西园别饮芙蓉夜，东道谁开燕子矶。万里江光飞海岱，六朝草色上人衣。高皇旧事冯谁问，赋得西京雁带归。
送府学某师推处州
作者：徐渭
朝代：明

扶风帐底旧吴娃，把烛今番照削瓜。秋露满城醅酒郡，春云数片对山衙。禹峤舜川题正急，岭猿滩雪去何赊。莫言桃李俱回首，烂草孤心一夜芽。
送张会稽公入觐
作者：徐渭
朝代：明

霜白天寒出欲枯，旌旗高捲出名都。不将竹箭为方物，但学循良似汉儒。宫阙近闻修五畤，君王自合访双凫。即如明府生民命，莫对神仙有与无。
送张君会试
作者：徐渭
朝代：明

明年此时节，意气何扬扬。但遣马蹄疾，莫愁花路长。几多青楼妇，认取旧檀郎。何处最笑指，当垆压酒娘。
送张子成之江幕
作者：徐渭
朝代：明

公子材名本卓然，宦游翻得豫章椽。青天酒散滕王阁，碧水风吹幕客船。佩取司空孤剑在，江连秋壁万枫悬。知君藻思多新赋，彭蠡双鱼正好传。
送张子荩会试
作者：徐渭
朝代：明

春雪作花日，题纨送子都。悬灯当歇夕，卜采诧摴蒱。杯涛宕椒碧，酒胆与人粗。身伴棘墙鼠，心摇芳草途。不得双握手，惟听只呼卢。看君将笔赌，一掷万青蚨。
送张子荩春北上
作者：徐渭
朝代：明

离筵驿路正芳梅，骑马听莺是此回。旧日繻生关吏识，新年罗袖内家裁。泽兰把赠携春色，苑杏留花待异才。却说涸鳞县尾在，欲从天上借风雷。
送彬仲应贡北上
作者：徐渭
朝代：明

经阁词林早擅名，莫将难遇叹平生。巳通荐藉非无路，不负相知在此行。万里桃花添马色，一行征雁渺离情。定知后夜相思处，独坐山居对月明。
送徐山阴公
作者：徐渭
朝代：明

捧檄将行夏正中，壶浆西出路重重。三千里外知明主，二百年来有此公。凫去何亭不留舄，雀飞苦个为开笼。真于满邑南薰里，别感翻翎一段风。
送御史大夫赵君节镇川贵
作者：徐渭
朝代：明

霓旌万里拥楼船，共说牂牁汉郡年。秋浦送人歌白苧，夜郎吹笛待青莲。两藩重镇盘江合，五姓番君后殿延。北极从来俯南陆，好将柔远答皇天。
送新昌某学师谕告致还南康
作者：徐渭
朝代：明

绛帐中横半席青，邻庠犹自识先生。传经乡国闻朱陆，并马吾师是弟兄。汉室尚须垂白召，明时何事拂衣行。试教别后从西望，还有春风到小亭。
送新昌潘公
作者：徐渭
朝代：明

北斗声名重二京，东朝保傅谢初荣。百年华发晞三握，一日朱轮送满城。渐喜河冰仍绿水，稍闻乡雪盛黄精。快帆定落归心后，客梦几番天姥青。
送方阜民公子还歙
作者：徐渭
朝代：明

江关杨柳弄新晴，游子思家数去程。客里经春花作伴，酒中连日雨留行。轻装未结离歌发，大道临岐感慨生。欲把今朝双别激，寄弹一滴使君灵。
送明教往上海
作者：徐渭
朝代：明

玩雪东门家，天寒雪正下。繁林积素花，群山映檐瓦。杯至不得休，语密不可罢。鸟集池树颠，色暝天欲夜。顾予同心人，而有太息者。云我为道谋，安得与君舍。余为重解疏，敛襟向前谢。超言虽遣累，离绪难释挂。驾言春阳初，那得便徂夏。执手归路中，冲寒为君话。
送曹国博
作者：徐渭
朝代：明

国博元仙秩，明时况宠遭。能师六馆士，不让四门豪。扫户迎清跸，陪旒祀太牢。今朝车马发，郊路隘青袍。
送朱使君太仆
作者：徐渭
朝代：明

长安明月金叵罗，几度从君醉踏歌。北寺云屯朝烙马，西清风起夜闻荷。大臣自引行当召，醉尉逢人且莫呵。一叶米家书画舫，白虹终夕绕沧波。
送朱大行
作者：徐渭
朝代：明

九霄万里浩无边，黄鹄才飞隔紫烟。子羽岂无修郑手，贾生原有去梁缘。过逢寒士绨袍解，告别先公墓草芊。若到禅斋问灯火，夜深如待旧人然。
送李县赴调
作者：徐渭
朝代：明

好将宠辱付浮沤，公道于今何处求。谁谓一春淹别驾，又飞双舄向神州。秋归远水行应杳，夜发轻舟挽不留。楚璞由来天下宝，不妨明主再三投。
送杨子甘复之京
作者：徐渭
朝代：明

我宾尔主各匆匆，北去南来等断蓬。何事得无长太息，此生宁有再相逢。黄尘敢避骡蹄蹴，红泪初乾马鬣封。不但别离才苦恼，时时悲喜戏场中。
送林某
作者：徐渭
朝代：明

野客年来百事休，也怜歌板去难留。若为化作沿江柳，直管莺声到岸头。夏来凉夜似秋多，正好酣歌奈去何。欲买缠头无蜀锦，赠将白苧当红罗。
送林某·其一
作者：徐渭
朝代：明
体裁：七言绝句

野客年来百事休，也怜歌板去难留。若为化作沿江柳，直管莺声到岸头。
送林某·其二
作者：徐渭
朝代：明

夏来凉夜似秋多，正好酣歌奈去何。欲买缠头无蜀锦，赠将白苧当红罗。
送某上虞
作者：徐渭
朝代：明

别处一江梅蕊纤，行从万里粤山尖。已知作尉盘无肉，何必参军颊有髯。
送某之太仓
作者：徐渭
朝代：明

吴中曾客几经年，此去书帷得主贤。潮认旧人频到岸，燕穿新柳特迎船。芦芽白白河豚上，梅雨昏昏海国眠。应忆越山笼鹤在，长于月出叫孤圆。
送某先生之南乐
作者：徐渭
朝代：明

南乐成远别，西郊聊暂留。回裾愁马帐，抽笔指鸿沟。我亦飧芹辈，今为落叶秋。临岐不相送，江上水悠悠。
送某入觐
作者：徐渭
朝代：明

河桥发行李，一剑照青天。盖影长川动，铃声大道悬。水邦黄霸凤，火色马周鸢。亲见屏风上，题名绕御烟。
送某公迁南户部
作者：徐渭
朝代：明

马上尚书白面郎，居官新喜旧周邦。齐梁花月谈双燕，淮海风烟隔一江。积水游鱼中库板，白粮红粟里人艭。西台御史生祠在，专待君侯与作双。
送某君之京
作者：徐渭
朝代：明

春宵灯后雪初晴，抱剑封书事远行。廿载酒尊皆北海，一朝才子独西京。棘墙付与啼边泪，柳岸应愁别后莺。若顾蹇驴寻好景，有人说我旧游程。
送某君会试
作者：徐渭
朝代：明

驿路照金鞍，微霜润菊寒。秋风隔一岁，春色满长安。宫酒听莺醉，林花入帽看。此时催上马，莫惜夕阳阑。
送某君暨其伯氏还松江
作者：徐渭
朝代：明

燕市相逢巳莫春，弟兄倾盖往来频。海天一日归双雁，柳色长亭怅几人。等是苦辛尤日莫，渐逢莲藕始乡津。不知黄浦秋来月，醉后同谁网细鳞。
送某子北上
作者：徐渭
朝代：明

送子有所思，秋风来何翩。拜翁挂貂处，谈我篝灯前。枣红刍马店，霜白听鸡天。一队长鞭里，轻寒早著绵。
送柳九濲与董伯大北行
作者：徐渭
朝代：明

公子九先生，青春事远征。难忘东道主，再上北京城。红袖当垆酒，黄鹂唤友声。唱酬谁作伴，最妙董明经。
送欧评事使君之南工主事
作者：徐渭
朝代：明

忆昨多难日，多君为解围。谁能印即弃，所贵矢颜飞。水部梅花馆，江亭燕子矶。秋来涛白处，到即几行题。
送汪君修良北上
作者：徐渭
朝代：明

别语日将移，朱榴入酒卮。知君必有合，而我独悲离。彤管为囊颖，青丝作剑维。迢迢梅雨足，津路正通时。
送沈叔子南都迎母
作者：徐渭
朝代：明

马上定苦渴，几回停辘轳。别兄当北邸，接母到南都。桃叶横前渡，荷花满后湖。此行大家逐，谁敢问当垆。
送沈君之清江县史
作者：徐渭
朝代：明

仙尉怀黄绶，言承宠泽深。栏边行射鸭，堂上助弹琴。腊雪融征骑，春堤弄早禽。都门将别处，柳色正垂金。
送王君入监读书
作者：徐渭
朝代：明

绣裳赤舄事征东，麟阁曾经论武功。圣主何心收印绶，遗孤今日大山中。过辞家庙貂蝉在，独上关河雨雪融。寄语伯禽多自爱，成王原不忘周公。
送王君恤刑江北
作者：徐渭
朝代：明

凤城春上垂杨色，使君将春往江北。是谁匝网密如云，帝遣爽鸠放孱翼。陛辞才罢即登车，有如西水救东鱼。都门送客追难及，径指飞尘与雁俱。
送王雪渔北上
作者：徐渭
朝代：明

淮阴所佩剑，不审值何许。佩剑以钓鱼，于义亦何取。一日几垂竿，竿竿可几鲤。乃至捐漂厨，庸以益渔腑。我取鱼之剑，聊略为渔估。即非百金资，可易数月黍。渔也智绝伦，何独昧兹举。肠饥乞可为，剑去何所仗。之楚复之汉，渔并仗剑往。可以负渔竿，踉蹡见刘项。猝办恐后时，载质先出疆。王郎不钓鱼，故亦无竿饵。闻郎所持竿，贯以山中紫。毫长一寸馀，竿只五寸止。居则南狎越，行则北声燕。淮阴剑三尺，郎剑五寸县。归来报千金，漂母是何人。封侯剑不取，却取钧竿亲。
送白君可赴葬刘刑部
作者：徐渭
朝代：明

君到刘坟草未长，解将佩剑挂刘郎。空橐屡归苏季子，遮道争呼白孟尝。水掌乍肥凫正贡，泥头未破酒先香。饷馀索我薤上露，和泪随风洒白杨。
送章君之海宁教授
作者：徐渭
朝代：明

大暑之头小暑尾，蛟龙忽带风潮起。沃焦斜立水倒流，海外鱼虾跳城市。乾坤非人谁料理，无一不是秀才事。君今挟帐海宁去，坏屋荒田应堕泪。
送章君游江西
作者：徐渭
朝代：明

把酒上江阁，问君何所之。鄱阳湖口阔，烟水渺相思。
送章蒲圻之官
作者：徐渭
朝代：明

倾盖语日斜，肉风吹两窍。惜哉越鸡翰，遇鹄不能抱。眷言激奖私，忽驾就远道。尚矣漆园心，为吏不敢傲。
送箕仲北上追叙三江观水之事
作者：徐渭
朝代：明

毫颖每秋鸣，今年始占名。方回临海鼓，转拔渡江旌。关马抛繻入，宫莺踏杏听。殿前如作赋，犹是泻涛声。
送绩溪胡氏两公子
作者：徐渭
朝代：明

翩翩公子凤毛长，幕里辞亲彩服扬。共羡连枝承雨露，那堪分手在河梁。天边并马看飞雁，箧底分衣认佩香。自古世臣元济美，看君此去有辉光。
送葛韬仲
作者：徐渭
朝代：明

杏花杨柳夹扶疏，送客澄江煮白鱼。紫艳葡萄千日酒，白藤花匣万言书。丰城剑出应双跃，罍观缘多目独居。待尔他年拂衣日，看予渡海跨青驴。
送蔡安父之黄州
作者：徐渭
朝代：明

安父黄州去，乃当中夏时。榴花作火艳，梅雨烂蚕丝。研墨沄沄燥，窗书叶叶吹。今朝霁如此，别马快风嘶。
送薛鸿胪左官袁州
作者：徐渭
朝代：明

佐郡袁州去，江行万里西。兴牵春水雁，心断早朝鸡。蛮境风烟近，巫乡习俗迷。正须烦料理，滕阁未遑跻。
送许职方出知建昌
作者：徐渭
朝代：明

廿年才出守，曾不见几微。入署筹戎马，归斋礼布衣。夏官征火月，榴影卧银鞿。定得麻姑信，浔阳赤鲤飞。
送诸公子北试
作者：徐渭
朝代：明

不恋下邑芹，耸身务皇学。鎗然赴北征，翩翩出西郭。棘丛条渐辞，梅边手堪握。无书报南宫，深恐涴经幄。
送诸翰君北上
作者：徐渭
朝代：明

太史有光辉，移家向帝畿。那能将彩笔，不去侍彤闱。□启含香入，宵分赐食归。他年看控马，辔影洒沙堤。
送赵大夫掌南台
作者：徐渭
朝代：明

鼎地千年计不轻，特从阙下借中丞。长江旌节陪留守，大侠屠埋偃孝陵。一道旧寒桓典马，群公今职郑州鹰。丰城双剑频劳拭，解赠相看是蒯绳。
送赵大理
作者：徐渭
朝代：明

才闻归马驻双轮，又见旌麾动去尘。廷尉由来须长者，武侯聊借服南人。昨经湘水洲兰莫，今渡黄河岸草春。万里波涛随意挽，相逢处处有枯鳞。
送赵某丞琼山偕乃弟赣州兴国典史并往之任海公名瑞者正其治也
作者：徐渭
朝代：明

三千里外梅花岭，十八滩边雁序心。一叶烟中亲渡海，双凫堂上伴弹琴。官廉合浦珠仍返，鹏在南溟县正临。匹马尽堪长问政，双松应暂辍高吟。
送通府熊公
作者：徐渭
朝代：明

万里滇南去，姚州路最西。停舆逢象渡，侧盖听猩啼。渺渺兹行远，登登与斗齐。瘴身试铁汉，柱字洗铜题。几载明湖镜，繁驯长鹿麑。常平红米厚，兼摄赤纹提。爰有同鱼者，良怀肩彘携。翳桑分赵饭，结草梦秦鞮。稍幸辞牛衅，那堪卧马蹄。赭衣不敢送，隔树语黄鹂。
送通政胡君入闽
作者：徐渭
朝代：明

访旧暂为闽海客，归涂兼得武夷游。不堪暮雨张筵别，况值春花带叶抽。山障入云迷去骑，溪涛作雪泻行舟。幕中无事同君饮，好向尊前借箸筹。
送邹刑部出知泉州府
作者：徐渭
朝代：明

斋馆清寒旧所持，水符尝调惠山漪。入从殿陛争三尺，出付蛟鲸讵一麾。细绕池风闻菡萏，平分苑月醉鸬鹚。南天莫道无饶赏，大海如云鸟翼垂。
送郁丞入觐
作者：徐渭
朝代：明

声华贵竹数清平，更有都匀亦擅名。少府衣冠真汉吏，上都日月正虞庭。从戎尺藉叨乡里，下马荒庐失送迎。此际又从天上去，令人倍忆馆松清。
送郁宜兴君北上
作者：徐渭
朝代：明

柳色弄新晴，春禽柳外鸣。几宵连座语，一日拂衣行。仗剑难为别，鸣琴旧有声。从来流水调，不为世人更。
送郁车驾
作者：徐渭
朝代：明

驾部之官去，凉风五月初。行街虽匹马，呵客最南都。经略高皇帝，箴规郑大夫。楼船不借客，青雀满江湖。
送郑主人
作者：徐渭
朝代：明

西湖二月雨初霁，桃树著花柳含絮。主人束带复缨冠，走向辕门领书记。番夷铁铳葱叶旋，火机才发龙吹电。传向中华能几时，塞北辽东那得知。天王取以威北虏，自非巧者其谁为。主人旧领军中作，一掷黄金重然诺。能令节使生顾盻，每在公庭言锡爵。却以主人应所求，万里香风扑金络。
送郑职方
作者：徐渭
朝代：明
体裁：七言律诗

高皇宝鼎北平迁，羽卫犹屯万灶烟。养虎最宜防猝饿，调鹰莫更使多眠。长江水绿千矛闪，大树旗红一的县。匹马不嘶穿垒过，知君此际气翩翩。
送郑肖龙北试
作者：徐渭
朝代：明

海国钓鳌客，春城飞燕时。双花摇马上，一日遍京师。明月连城壁，重瞳圣上知。昌图颇清瘦，不怕赐驴骑。
送金先生宰武康
作者：徐渭
朝代：明

昨岁承颜画地中，看君道气暖融融。暂辞饰鹭升堂鼓，去泛仙凫送舄风。芳佩陆离纷水草，短蓬朱碧写江枫。极知望气须雷焕，不到丰城意转慵。
送钱丞之沛邑
作者：徐渭
朝代：明

君衔佐邑命，拂曙出都门。饯席临花设，征帆度柳分。歌风台上酒，芒砀妇边云。千古搜遗事，应从野老闻。
送钱君绪山
作者：徐渭
朝代：明

南昌自古盛才贤，亦仗皋比启妙传。肯使异同虚白鹿，但教升散绕青毡。文成旧发千年秘，道脉今如一线县。况有阳城方予告，好从暇日问真诠。
送长洲居山人士贞
作者：徐渭
朝代：明

客里尊罍每见陪，那能不饮送将归。歌长筑短堪流泪，雉叫鹰呼未解围。雨雪尚淹春箨荐，清明还竞夜饧非。乡风处处从来异，曾宿阊门记忆微。
送陆子之闽
作者：徐渭
朝代：明

羡尔宁亲向百蛮，扁舟日下万重滩。经过旧路吾能说，雪浪屏山画里看。
送陈君会试
作者：徐渭
朝代：明

霜花作钱缀芳草，折荷送客邪溪道。荷乾叶老障啼鸳，不及梅花弄清晓。折却梅花赠所知，娥江东边舜江西。封书七尺长髯客，早晚长安白马嘶。长安白马去如云，杏花有情要逢君。为君留却花三载，肯倩东风嫁别人。去年君来棘墙栅，半醉不醉秋月白。遗我海蚶颗三百，瓦沟一一瑩霜雪。今年君马向长安，我无一丝挂君鞍。但飞一滴相思泪，万里随风到杏园。
送陈君会试
作者：徐渭
朝代：明
体裁：古风

霜花作钱缀芳草，折荷送客邪溪道。荷乾叶老障啼鸳，不及梅花弄清晓。折却梅花赠所知，娥江东边舜江西。封书七尺长髯客，早晚长安白马嘶。长安白马去如云，杏花有情要逢君。为君留却花三载，肯倩东风嫁别人。去年君来棘墙栅，半醉不醉秋月白。遗我海蚶颗三百，瓦沟一一莹霜雪。今年君马向长安，我无一丝挂君鞍。但飞一滴相思泪，万里随风到杏园。
送马先生赴安福谕
作者：徐渭
朝代：明

曾从讲席抱琴弹，自絷南冠隔往还。见说近承安福檄，将乘风雪过常山。
送高叟入燕
作者：徐渭
朝代：明

少小幽燕客，重游白发多。人钦旧然诺，客和古悲歌。红叶淮流舫，黄尘沛县骡。向来沽酒处，留得几娇娥。
送鸣教
作者：徐渭
朝代：明

高鸟时时集上柯，高人日日结鸣珂。总戎事业簪貂近，柱下风棱避马多。忆昨为予悲四大，抵今谁不让双蛾。因君一寄仓庚炙，欲啖丁仪奈晚何。
送黄公子迎其母夫人归黄岩
作者：徐渭
朝代：明

半臂黑貂裘，迎亲下娣楼。新城贼难破，母去不须忧。
道场山赠栖云禅者
作者：徐渭
朝代：明
体裁：七言律诗

古塔临空宝阁欹，云峰上去路逶迤。山田获稻僧人出，湖水行舟落叶移。风静鸟翔施饭石，日斜鱼聚放生池。远公心地元无住，却共飞云此住持。
道坚母哀词
作者：徐渭
朝代：明
体裁：古风

道坚母在时，随我游五泄。适当大雪辰，衣湿不能热。道坚解衣我，絮厚百铢绵。云是母氏慈，每出必纫缀。有妇非不勤，母自嗜据拮。去此不五春，母与子长别。子来属哀篇，忽值天雨雪。春候思桑条，秋至感鸣祼。念昔湿衣裳，命管忘好拙。
遮叶牡丹
作者：徐渭
朝代：明

为君小写洛阳春，叶叶遮眉巧弄颦。终是倾城娇绝世，只须半面越撩人。
避暑豁然堂大雨
作者：徐渭
朝代：明

梅候苦歊蒸，幸得五日霁。凉风驱湿魑，奏功未全济。眷言高山颠，有堂敞西翠。松篁作籁竽，萧飒爽神智。乃偕二三子，挂絺于其地。买酒穿市中，炮鳖腥道器。止取醉饱为，安能谨趋避。袒跣择树依，叫号枕砖睡。郡邑迫东厢，狂来忘逻逮。冉冉日将倾，理邸方即迈。雷雨自西来，初尚杂晴蜺。一言未及终，振瓦落檐外。冲风捎健鹘，寸进得丈退。高景殊卑观，窜鸟在眉际。本言逃炎苛，翻令咏奇致。百事兼熊鱼，往往非著意。
邦宪死（朱氏而侠。）
作者：徐渭
朝代：明
体裁：七言律诗

远从黄浦白波边，泪尽枯鱼黑索前。共许相逢还几度，讵知此别即千年。白杨树下多风起，广柳车中少客眠。见说吴门塘上曲，才歌高士即潸然。
郁颍上
作者：徐渭
朝代：明

五柳绿沄沄，归来种在门。五年官不调，一黜道初存。遽别今何往，相知在论文。欲从遗匣内，一读哭麒麟。
郑某部母夫人诗
作者：徐渭
朝代：明

郎君是郑虔，况值奉刘年。堂北丹萱丽，巴西宝婺鲜。举头参戴胜，握手问彭篯。阿母应仙侣，何年凌紫烟。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣
作者：徐渭
朝代：明

柳条搓线絮搓绵，搓够千寻放纸鸢。消得春风多少力，带将儿辈上青天。春风语燕泼堤翻，晚笛归牛稳背眠。此际不伦慈母线，明朝孤负放鸢天。鸢于儿辈何相关，苦要风高九万抟。无限片帆当此际，钱塘江上雪如山。我亦曾经放鹞嬉，今来不道老如斯。那能更驻游春马，閒看儿童断线时。缚竹糊腔作鸟飞，崩风坠雨烂成泥。明朝又是清明节，斗买饧糖柳市西。江北江南纸鹞齐，线长线短迥高低。春风自古无凭据，一任骑牛弄笛儿。煎楮披篁重几分，横天直去搅风云。风云去搅犹言可，误杀低头看鸭人。纸鸢一块去飘绵，不及三朝飏木鸢。更有大风君信不，能翻磨扇上高天。我惊南海飓风年，屋瓦飞空搅蝶眠。试取纸鸢当此际，可能背去负青天。风微欲上不可上，风紧求低不得低。渡海一凭侬自渡，可怜带杀弄饧儿。剡藤湘篾一片雪，彷佛孤飞野鹤云。画取此图酬酒债，未为轻薄有钱人。村庄儿女竞鸢嬉，凭仗风高我怕谁。自古有风休尽使，竹腔麻缕不堪吹。高高山上鹞儿飞，山下都是刺棠梨。只顾鹞飞不顾脚，踏著棠梨才得知。筝儿个个竞低高，线断筝飞打一交。若个红靴不破绽，若人红袄不鏖糟。偷放风鸢不在家，先生差伴没寻拿。有人指点春郊外，雪下红衫便是他。一方纸鹞一丝提，四个金刚四块泥。我亦谁家红顶搭，一天风雨看鹏飞。爱看钻天鹞子高，不知前后只知跑。风吹昨夜棠梨折，卧刺如针伏板桥。只因一线引鸢孤，跑过村乡第几都。小可儿郎三五辈，坏将多少绿蘼芜。春来偏与老人雠，腰膂如弓项领柔。看鹞观灯都好景，正难高处去抬头。百丈牵风假鹞飞，不知断去寸难持。若留五尺残麻在，还好渔翁撚钓丝。鹞材料取剩糊窗，却嚇天鹅扑地降。到得爷娘查线脚，折他鞋袜两三双。不向书堂讲课勤，糊藤拗竹觅风云。庭前几叶潇湘色，禁得儿们几斧斤。风吹鸢线搅成团，挂在梨花带燕还。此日儿郎浑已尽，记来嘉靖八年间。娇生娇养娇性情，鹞儿高别两三层。春郊十里饴糖尽，买奉他家小主人。初生犊子鼻如油，有索难穿百自由。才见春郊鸢事歇，又搓弹子打黄头。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其一
作者：徐渭
朝代：明
体裁：七言绝句

柳条搓线絮搓绵，搓够千寻放纸鸢。消得春风多少力，带将儿辈上青天。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其七
作者：徐渭
朝代：明

煎楮披篁重几分，横天直去搅风云。风云去搅犹言可，误杀低头看鸭人。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其三
作者：徐渭
朝代：明

鸢于儿辈何相关，苦要风高九万抟。无限片帆当此际，钱塘江上雪如山。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其九
作者：徐渭
朝代：明

我惊南海飓风年，屋瓦飞空搅蝶眠。试取纸鸢当此际，可能背去负青天。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二
作者：徐渭
朝代：明

春风语燕泼堤翻，晚笛归牛稳背眠。此际不伦慈母线，明朝孤负放鸢天。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二十
作者：徐渭
朝代：明

百丈牵风假鹞飞，不知断去寸难持。若留五尺残麻在，还好渔翁撚钓丝。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二十一
作者：徐渭
朝代：明
体裁：七言绝句

鹞材料取剩糊窗，却吓天鹅扑地降。到得爷娘查线脚，折他鞋袜两三双。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二十一
作者：徐渭
朝代：明

鹞材料取剩糊窗，却嚇天鹅扑地降。到得爷娘查线脚，折他鞋袜两三双。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二十三
作者：徐渭
朝代：明

风吹鸢线搅成团，挂在梨花带燕还。此日儿郎浑已尽，记来嘉靖八年间。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二十二
作者：徐渭
朝代：明

不向书堂讲课勤，糊藤拗竹觅风云。庭前几叶潇湘色，禁得儿们几斧斤。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二十五
作者：徐渭
朝代：明

初生犊子鼻如油，有索难穿百自由。才见春郊鸢事歇，又搓弹子打黄头。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其二十四
作者：徐渭
朝代：明

娇生娇养娇性情，鹞儿高别两三层。春郊十里饴糖尽，买奉他家小主人。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其五
作者：徐渭
朝代：明

缚竹糊腔作鸟飞，崩风坠雨烂成泥。明朝又是清明节，斗买饧糖柳市西。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其八
作者：徐渭
朝代：明

纸鸢一块去飘绵，不及三朝飏木鸢。更有大风君信不，能翻磨扇上高天。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其六
作者：徐渭
朝代：明

江北江南纸鹞齐，线长线短迥高低。春风自古无凭据，一任骑牛弄笛儿。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十
作者：徐渭
朝代：明

风微欲上不可上，风紧求低不得低。渡海一凭侬自渡，可怜带杀弄饧儿。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十一
作者：徐渭
朝代：明

剡藤湘篾一片雪，彷佛孤飞野鹤云。画取此图酬酒债，未为轻薄有钱人。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十七
作者：徐渭
朝代：明

爱看钻天鹞子高，不知前后只知跑。风吹昨夜棠梨折，卧刺如针伏板桥。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十三
作者：徐渭
朝代：明

高高山上鹞儿飞，山下都是刺棠梨。只顾鹞飞不顾脚，踏著棠梨才得知。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十九
作者：徐渭
朝代：明

春来偏与老人雠，腰膂如弓项领柔。看鹞观灯都好景，正难高处去抬头。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十五
作者：徐渭
朝代：明

偷放风鸢不在家，先生差伴没寻拿。有人指点春郊外，雪下红衫便是他。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十八
作者：徐渭
朝代：明

只因一线引鸢孤，跑过村乡第几都。小可儿郎三五辈，坏将多少绿蘼芜。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十六
作者：徐渭
朝代：明

一方纸鹞一丝提，四个金刚四块泥。我亦谁家红顶搭，一天风雨看鹏飞。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十四
作者：徐渭
朝代：明

筝儿个个竞低高，线断筝飞打一交。若个红靴不破绽，若人红袄不鏖糟。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其四
作者：徐渭
朝代：明

我亦曾经放鹞嬉，今来不道老如斯。那能更驻游春马，閒看儿童断线时。
郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣郭恕先为富人子作风鸢图偿平生酒肉之饷富人子以其谩巳谢绝之意其图必立遭毁裂为蝴蝶化去久矣予慕而拟作之噫童子知羡乌获之鼎不知其不可扛也虽然来丹计粒而食乃其报黑卵必请宵练快自握亦取其意之所趋而巳矣每一图必随景悲歌一首并张打油叫街语也亦取其意而巳矣·其十二
作者：徐渭
朝代：明
体裁：七言绝句

村庄儿女竞鸢嬉，凭仗风高我怕谁。自古有风休尽使，竹腔麻缕不堪吹。
郭某部翁妪两寿
作者：徐渭
朝代：明

峨眉西去倚天长，引瑞流虹聚一堂。庞氏鹿门同日隐，窦家桂树接枝芳。酒卮共把双鹦鹉，箫侣同骑两凤凰。自古陈家擅西蜀，何如今日郭汾阳。
都门五月写送某君之官新昌
作者：徐渭
朝代：明

君去新昌五月时，都门日近火云移。赠君数叶迎风物，并入高帆一道吹。
酌张氏山亭时病疟归后复自酌至醉柬此
作者：徐渭
朝代：明

隔林携榼近庭闱，旧业新祥兆不违。竹下彤云芝一本，松间綵线雉双飞。媚筵小洞迎苔出，挂嶂凉絺带翠归。醉后可容逃疟鬼，夜深重调酒兵围。
酒三品
作者：徐渭
朝代：明

小瓮五双盏，千蚨五瓮香。无钱长买醉，有客偶携将。酝藉宜高价，淋漓想故乡。狭斜垆不少，今夜是谁当。
酒三品
作者：徐渭
朝代：明

酒三品酒三品，曰桑络、襄陵、羊羔，价并不远，每甕可十小盏，须银二钱有奇。小甕五双盏，千蚨五瓮香。无钱买长醉，有客偶携将。酝籍宜高价，淋漓想故乡。狭斜垆不少，今夜是谁当。
酒徒
作者：徐渭
朝代：明

御史别淳于，金钗堕长夜。五斗不湿唇，双鬟抱垆泻。笑杀斗升肠，耳热索秆蔗。
酒徒
作者：徐渭
朝代：明

御史别淳于，金钗堕长夜。五斗不湿唇，双鬟抱垆泻。笑杀斗升肠，耳热索竿蔗。
醉人
作者：徐渭
朝代：明
体裁：七言绝句

不去奔波办过年，终朝酩酊步颠连。几声街爆轰难醒，那怕人来索酒钱。
醉歌赠姚崇明公
作者：徐渭
朝代：明

春野山人性颇怪，海县为官懒束带。却笼只鹤便归来，客来放鹤青天外。家近城南一水横，正如玉带绕腰身。不须黄橘取封君，他日荣华总如此，莫忘头上乌角巾。
重修乾清宫成迎慈圣再御（辅臣用此题选翰庶
作者：徐渭
朝代：明
体裁：七言律诗

阊阖重新紫极熙，姬姜再御宝軿移。慈颜既近趋承易，圣体犹冲保护宜。鸟换歌筵前日曲，花繁辇路旧时枝。一人奉养兼天下，大孝鸿名万古垂。
野火
作者：徐渭
朝代：明

马血为转燐，人血为野火。何为松柏间，赤轮陟如跛。人言鬼炬微，神者赤而大。驺导向空驰，填云盛旗马。枯冢僻且荒，来游则云那。我欲往询之，恐即无可话。隔河闻于菟，黄犊夜在野。一夫呼以驰，炬灭松露泻。
野蚕
作者：徐渭
朝代：明

越桑虽云盛，不及吴中繁。越女卖钗钏，仅可完蚕山。如斯苦拯救，良亦可悯怜。如何野蚕种，孳息多今年。曳丝满郊郭，食叶留其觔。叶叶如虫网，枝枝垂钓缗。涎缕无所用，胶衣黏头巾。过者苦拂拭，桑女交攒颦。提筐往西园，空手归东邻。即欲贸钗珥，有钱无桑村。嗟彼机上杼，秋来鲜闻声。匪来犹可说，国输良有程。衣食无二理，蠹衣与食均。尝闻捕蝗法，及此同瘗焚。
野豕
作者：徐渭
朝代：明

谁猎野豨归，雕胡此日磾。辕生老难刺，公子立能啼。所贵膏弥脆，何由噬免脐。野人浑绝粒，一丈长青藜。
金刚子珠串
作者：徐渭
朝代：明

不共番经出宝函，定从胡腕摘偏衫。核堆绣字蛴螬烂，果聚香林孔雀衔。不断百思惟岭獦，手提一串缚狂㺑。饥来唤米无人识，送与游僧上海帆。
金刚子珠串
作者：徐渭
朝代：明

金刚百子寸绒排，携向丛林忏始开。梵底波涛生海壁，须根琥珀映鳌腮。珠遗象罔收非一，棘取猴么鐀尽来。最好可师无臂挂，飘然推下讲经台。
金客
作者：徐渭
朝代：明
体裁：五言律诗

君是邺儿非，黄须短褐衣。单身亡命去，虏首卖钱归。业旷家人弃，门寒结客稀。自知终有用，穷巷且藏机。
金山寺
作者：徐渭
朝代：明

山寺全浮水，秋来落叶纷。经楼一海尽，僧舍半江分。北渡维扬岸，南天建业云。何年走胡骑，惆怅倚斜曛。
钓图
作者：徐渭
朝代：明

罨画松高惹白云，一丝藿叶乱纷纷。不知更有任公子，半饵椎牛五十觔。
钟公子以诗赠次答之
作者：徐渭
朝代：明

裘马行中简，如侬得岂多。迷天高酒直，特地挈壶过。处女柔声气，将军警鹳鹅。那能三日响，来敌百官歌。
钟子投我篆章答此
作者：徐渭
朝代：明

定是元常几代孙，朱砂小篆遂专门。谁知老子壁拆路，竟让新郎屋漏痕。
钮大夫园林
作者：徐渭
朝代：明

万树梅花国，垂帘试一凭。高楼烟欲暮，远岫雪将晴。帆舫时时渡，溪桥处处横。若耶无限景，都有此中情。
钮大夫园林
作者：徐渭
朝代：明

前屏度白鸟，隔水敝朱扉。柳叶为丝拂，梨花作雪飞。罗衣烟色映，宝瑟月光晞。万树繁桃李，耽游正未归。细雨作梅黄，微薰带远芳。方舟闲菡萏，圆沼拍鸳鸯。帐浅莺歌短，屏深燕语长。卧淹西日永，起换博炉香。
钮大夫园林·其一
作者：徐渭
朝代：明

前屏度白鸟，隔水敝朱扉。柳叶为丝拂，梨花作雪飞。罗衣烟色映，宝瑟月光晞。万树繁桃李，耽游正未归。
钮大夫园林·其二
作者：徐渭
朝代：明

细雨作梅黄，微薰带远芳。方舟闲菡萏，圆沼拍鸳鸯。帐浅莺歌短，屏深燕语长。卧淹西日永，起换博炉香。
钮给事中花园藏陈山人所画水仙花次王子韵一首而陈文学示我五首故我亦如数
作者：徐渭
朝代：明

西子当年浣苧罗，山樊阿姊亦凌波。一丛挂向黄门壁，二美容颜若个过。秦楼有女身姓罗，使君立马待回波。正侣水仙初放雪，二十未足十五过。年年花药縳红罗，给谏池塘影赤波。争似黄冠簪玉导，色虽不及丰神过。弓鞋窄窄寸来罗，踏水乘鱼浅浅波。谁把江蛾勾入画，夫人自嫁不吾过。海樵笔能移汨罗，分明纸上皱鳞波。况添一种梅花妹，比较离骚香更过。
钮给事中花园藏陈山人所画水仙花次王子韵一首而陈文学示我五首故我亦如数·其一
作者：徐渭
朝代：明

西子当年浣苧罗，山樊阿姊亦凌波。一丛挂向黄门壁，二美容颜若个过。
钮给事中花园藏陈山人所画水仙花次王子韵一首而陈文学示我五首故我亦如数·其三
作者：徐渭
朝代：明

年年花药縳红罗，给谏池塘影赤波。争似黄冠簪玉导，色虽不及丰神过。
钮给事中花园藏陈山人所画水仙花次王子韵一首而陈文学示我五首故我亦如数·其二
作者：徐渭
朝代：明

秦楼有女身姓罗，使君立马待回波。正侣水仙初放雪，二十未足十五过。
钮给事中花园藏陈山人所画水仙花次王子韵一首而陈文学示我五首故我亦如数·其五
作者：徐渭
朝代：明

海樵笔能移汨罗，分明纸上皱鳞波。况添一种梅花妹，比较离骚香更过。
钮给事中花园藏陈山人所画水仙花次王子韵一首而陈文学示我五首故我亦如数·其四
作者：徐渭
朝代：明

弓鞋窄窄寸来罗，踏水乘鱼浅浅波。谁把江蛾勾入画，夫人自嫁不吾过。
钱王孙饷蟹不减陈君肥杰酒而剥之特旨
作者：徐渭
朝代：明

鲰生用字换霜螯，待诏将书易云糕。并是老饕营口腹，省教半李夺蛴螬。百年生死鸬鹚杓，一壳玄黄玳珻膏。不有相知能饷此，止持齑脯下村醪。
钱王孙饷蟹不减陈君肥杰酒而剥之特旨
作者：徐渭
朝代：明

鲰生用字换霜螯，待诏将书易雪糕。并是老饕营口腹，省教半李夺蛴螬。百年生死鸬鹚杓，一壳玄黄玳瑁膏。不有相知能饷此，止持齑脯下村醪。
铁脚
作者：徐渭
朝代：明

吴下绵披细，燕中铁唔纤。俄为群少炙，祗用一竿黏。暗雪辞饥啄，红椒飶醉髯。窥螳黄雀事，公子慎金丸。
铜雀妓
作者：徐渭
朝代：明

重泉锁玉燕，甗烛绕金蛾。君销陵柏土，妾断偃松萝。荐梦无云雨，留香别绮罗。愿为铜雀瓦，生死托漳河。
铜雀妓
作者：徐渭
朝代：明

重泉锁玉燕，閟烛绕金蛾。君销陵柏土，妾断偃松萝。荐梦无云雨，留香别绮罗。愿为铜雀瓦，生死托漳河。
锦衣篇答赠钱君德夫
作者：徐渭
朝代：明
体裁：古风

啸蹙风云悲下雨，丈夫自是人中虎。骂座曾喧丞相筵，槌鼓终埋江夏土。南州有士气不羁，应科赴召靡不为。闱中幕下岂所志，有托而逃世莫知。西河高士双眼碧，阅人多矣金在石。独许文章可将兵，到处降旗出城壁。渭也闻之笑开口，渭才敢望诸君后。小技元羞执戟人，雄心自按调鹰手。古来学道知者希，今世谁论是与非。啸歌本是舒孤抱，文字翻为触祸机。君不见，沈锦衣？
镇江
作者：徐渭
朝代：明

落日挂城角，孤蓬憩水窗。草长交浦断，潮大入河降。笋蔌辞乡饭，樱桃过镇江。吴船夫妇唱，十曲九成双。
镜湖竹枝词
作者：徐渭
朝代：明

越女红裙娇石榴，双双荡桨在中流。憨妆又怕旁人笑，一柄荷花遮满头。杏子红衫一女郎，郁金衣带一苇航。堤长水阔家何处，十里荷花分外香。
镜湖竹枝词 其二 有序
作者：徐渭
朝代：明
体裁：词

措大�楚醉一场。猛�典却破衣裳。非关双眼看人做，自胜千金许赠将。因好事，累粗觞。断鸿数点在斜阳。欲呼细问长安事，争带泥金几处忙。
镜湖竹枝词·其一
作者：徐渭
朝代：明

越女红裙娇石榴，双双荡桨在中流。憨妆又怕旁人笑，一柄荷花遮满头。
镜湖竹枝词·其二
作者：徐渭
朝代：明

杏子红衫一女郎，郁金衣带一苇航。堤长水阔家何处，十里荷花分外香。
长干行
作者：徐渭
朝代：明

玉人夜夜板桥湾，金尽萧郎隔水看。不分踏楼骑凤脚，偷来桥外立红阑。木兰艇子夜夜开，桃叶桃根太往来。搅起鸳鸯双睡翅，倒嫌他扇落金钗。红板青楼是尔家，鸳鸯家做在荷花。月明打开犹自可，月黑打开愁杀他。野鸭鸳鸯姊妹如，打散鸳鸯鸭亦飞。月落沙空俱不见，满江鹅鹳吊雄雌。
长干行·其一
作者：徐渭
朝代：明

玉人夜夜板桥湾，金尽萧郎隔水看。不分踏楼骑凤脚，偷来桥外立红阑。
长干行·其三
作者：徐渭
朝代：明

红板青楼是尔家，鸳鸯家做在荷花。月明打开犹自可，月黑打开愁杀他。
长干行·其二
作者：徐渭
朝代：明

木兰艇子夜夜开，桃叶桃根太往来。搅起鸳鸯双睡翅，倒嫌他扇落金钗。
长干行·其四
作者：徐渭
朝代：明

野鸭鸳鸯姊妹如，打散鸳鸯鸭亦飞。月落沙空俱不见，满江鹅鹳吊雄雌。
长至呼大儿饮
作者：徐渭
朝代：明

冯将坐息准归阳，道吸禅呼鼻籥长。双壁再回圆箧赤，片椴初破卵泥黄。糟醨难自曛长日，豚犊能忘舐大杨。百命今朝生意始，一门灰槁断人肠。
长至次朝
作者：徐渭
朝代：明

昨日凉云绛色微，朝来南鸟北笼飞。一丸自弄玄黄剧，百线争穿傀儡机。小劫鳌蹄撑略住，大人龙伯负将归。何年姤复鞭为马，数尽河沙未放鞿。
问军中之系于国用
作者：徐渭
朝代：明

吾宗异秦赢，秉德嗜仁义。绵延值盛明，仩版颇齿齿。先人秉鱼须，联蝉及诸季。列秩下大夫，往往有三四。迨及贤科书，至今时一缀。万木有荣凋，一体互强脆。屈指四纪来，挛痹剧一臂。耕者鬻其锄，贾者降为侩。士者无一人，慵者倚而待。饱者幸免饥，饥者幸未丏。至论胤嗣间，十室九蜂虿。墓寝蒸礿时，顾影兀孤介。甚者乏继承，馁鬼满蒿薤。余虽有两儿，性颇仇简册。饮牛未渴辰，按项不能俛。缘兹伤后昆，思欲谱先代。念彼从戎人，蔓远瓜尚带。况值用也来，举扣其大槩。彼衰更倍兹，掷笔为一慨。
闵封君寿诗
作者：徐渭
朝代：明

振木兰溪泽，泥金霅水书。况逢百岁祝，幸喜二人俱。柳色浓春后，荷香淡夏初。此时偕令子，遥拜白云庐。
闻人赏给事园白牡丹
作者：徐渭
朝代：明

白牡丹殊雅，曾于旧谱闻。扫眉娇虢国，新寡缟文君。黑牯眠云饱，黄蜂夺雪芬。爱憎谁与定，赊酒借花醺。梁园月下白，青琐第中逢。定是千金买，来陪一捻红。珍奴学龟息，越女斗猿公。作意驱脂粉，天然输与侬。休量姑射子，不语息夫人。香暗闻龙脑，须黄见蝶身。雪腮宜买笑，霜鬓可饶嗔。莫学卢郎妇，题诗谑老人。
闻人赏给事园白牡丹·其一
作者：徐渭
朝代：明

白牡丹殊雅，曾于旧谱闻。扫眉娇虢国，新寡缟文君。黑牯眠云饱，黄蜂夺雪芬。爱憎谁与定，赊酒借花醺。
闻人赏给事园白牡丹·其三
作者：徐渭
朝代：明

休量姑射子，不语息夫人。香暗闻龙脑，须黄见蝶身。雪腮宜买笑，霜鬓可饶嗔。莫学卢郎妇，题诗谑老人。
闻人赏给事园白牡丹·其二
作者：徐渭
朝代：明

梁园月下白，青琐第中逢。定是千金买，来陪一捻红。珍奴学龟息，越女斗猿公。作意驱脂粉，天然输与侬。
闻人赏给舍园白牡丹拟作
作者：徐渭
朝代：明

牡丹红固好，白者更丰神。风露三更月，阑干几玉人。啼喑髽髻碧，样大酒盘银。放取端端去，扬州道上行。
闻张子荩廷捷之作奉内山尊公
作者：徐渭
朝代：明

山阴岂少攀花客，最上高枝更绝伦。南宋到今知几度，东风分付只三人。传书乡国惊先辈，有子明廷慰老臣。想见当年清梦里，是谁亲送石麒麟。
闻张子荩廷捷之作奉内山尊公
作者：徐渭
朝代：明

曲江能得几高枝，得意新郎又会稽。三骏连年空冀北，只蹄冲晓破江西。浅沙鳞介号悬水，大壑风雷吼瑞泥。何处弹冠应有客，心知不为舞虹霓。
闻有赋坏翅鹤者予尝伤事废餐羸眩致跌右臂骨脱突肩臼昨冬涉夏复病脚软必杖而后行兹也感仙癯之易贼羡令威而不皆横榻哀吟辄得二首
作者：徐渭
朝代：明

泽国秋飙海色鲜，飞腾无计只颓然。双栖入夜遮烟独，半影拖花写雪偏。衣袒右肩慵梵客，柳生左肘任皇天。可怜独剩沧溟气，乞与昂藏步榻边。欲鸣不鸣拍不禁，况复苍苍万里心。舞袖今馀两垂手，曝衣惟障一边阴。不辞摇拽将池绕，似解跰？照井深。倾国捧心翻所贵，一庭欹影换清吟。
闻有赋坏翅鹤者予尝伤事废餐羸眩致跌右臂骨脱突肩臼昨冬涉夏复病脚软必杖而后行兹也感仙癯之易贼羡令威而不皆横榻哀吟辄得二首·其一
作者：徐渭
朝代：明

泽国秋飙海色鲜，飞腾无计只颓然。双栖入夜遮烟独，半影拖花写雪偏。衣袒右肩慵梵客，柳生左肘任皇天。可怜独剩沧溟气，乞与昂藏步榻边。
闻有赋坏翅鹤者予尝伤事废餐羸眩致跌右臂骨脱突肩臼昨冬涉夏复病脚软必杖而后行兹也感仙癯之易贼羡令威而不皆横榻哀吟辄得二首·其二
作者：徐渭
朝代：明

欲鸣不鸣拍不禁，况复苍苍万里心。舞袖今馀两垂手，曝衣惟障一边阴。不辞摇拽将池绕，似解跰？照井深。倾国捧心翻所贵，一庭欹影换清吟。
闻有赋坏翅鹤者予尝伤事废餐羸眩致跌右臂骨脱突肩臼昨冬涉夏复病脚软必杖而后行兹也感仙癯之易贼羡令威而不皆横榻哀吟辄得二首·其二
作者：徐渭
朝代：明
体裁：七言律诗

欲鸣不鸣拍不禁，况复苍苍万里心。舞袖今馀两垂手，曝衣惟障一边阴。不辞摇拽将池绕，似解跰�照井深。倾国捧心翻所贵，一庭欹影换清吟。
闻有赋坏翅鹤者予尝伤事废餐羸眩致跌有臂骨脱突肩臼昨冬涉夏复病脚软必杖而后行兹也感仙癯之易贼羡令威而不皆横榻哀吟辄得
作者：徐渭
朝代：明

兼兼借比未能双，尽日鸳鸯戢在梁。丘伯易占何相薄，卢生难软片鮹僵。年来罗网浑巫蛊，尔辈疮痍尚稻梁。骚简半为鱼所尽，泪痕多是吊鸾凰。令威絮氅不胜痂，辽海羁雌别怨赊。半取冰纨攲箧扇，双遮铁柱插江沙。悠悠一念终铭石，扫扫孤檐且落花。安得徵君三百字，暮潮秋雨洗龙蛇。
闻有赋坏翅鹤者予尝伤事废餐羸眩致跌有臂骨脱突肩臼昨冬涉夏复病脚软必杖而后行兹也感仙癯之易贼羡令威而不皆横榻哀吟辄得·其一
作者：徐渭
朝代：明

兼兼借比未能双，尽日鸳鸯戢在梁。丘伯易占何相薄，卢生难软片鮹僵。年来罗网浑巫蛊，尔辈疮痍尚稻梁。骚简半为鱼所尽，泪痕多是吊鸾凰。
闻有赋坏翅鹤者予尝伤事废餐羸眩致跌有臂骨脱突肩臼昨冬涉夏复病脚软必杖而后行兹也感仙癯之易贼羡令威而不皆横榻哀吟辄得·其二
作者：徐渭
朝代：明

令威絮氅不胜痂，辽海羁雌别怨赊。半取冰纨攲箧扇，双遮铁柱插江沙。悠悠一念终铭石，扫扫孤檐且落花。安得徵君三百字，暮潮秋雨洗龙蛇。
闻朱次公讣
作者：徐渭
朝代：明

郢人岂易得，卤莽宋元君。肘木今抽墓，鼻蝇谁受斤。与侬元契阔，于器亦莸薰。何事闻朝讣，踟蹰到夕曛。
闻都督再迁山西武宁
作者：徐渭
朝代：明

胡床雪夜斗牛裘，亲待回探夜不收。蓟北咽喉此为最，山西将帅尔称优。千金粉面捐厮养，百鞘朱提买络头。倒死潇拦姑诺诺，大宛终败匿骅骝。
闻都督再迁山西武宁
作者：徐渭
朝代：明

胡床雪夜斗牛裘，亲待回探夜不收。蓟比咽喉此为最，山西将帅尔称优。千金粉面捐厮养，百鞘朱提买络头。倒死潇拦姑诺诺，大宛终败匿骅骝。
闻里中有买得扶桑花者
作者：徐渭
朝代：明

忆别汤江五十霜，蛮花长忆烂扶桑。陆郎第尔知何等，赵尉㘽侬定几行。蜀魄啼？乾夜夜，猩魂搏血湿苍苍。狂香结态堪谁比，个是憨儿醉后妆。炎花冷蕊逐时开，当取当垆著处陪。海女缠头虽绛帕，江枫落叶亦殷腮。千金知向何番买，一朵分簪破帽来。夺取胭脂等閒事，只愁儿女太安排。箧茜奁螺取次将，长红大翠尽蛮娘。阑干笑语腮堪译，浣火衫裙焰未凉。白浪有缘陪贾客，江潮无伴醉槟榔。吾乡恶热连年更，带得蒲葵上海航。鹤林寺里别袈裟，又幻扶桑到若耶。溪女惜香还菡萏，海人浇醉歇枇杷。似闻此地春犹雪，悔上孤帆晓载霞。腊社少年貂帽上，簪红莫忘遍茶花。
闻里中有买得扶桑花者·其一
作者：徐渭
朝代：明

忆别汤江五十霜，蛮花长忆烂扶桑。陆郎第尔知何等，赵尉㘽侬定几行。蜀魄啼？乾夜夜，猩魂搏血湿苍苍。狂香结态堪谁比，个是憨儿醉后妆。
闻里中有买得扶桑花者·其一
作者：徐渭
朝代：明
体裁：七言律诗

忆别汤江五十霜，蛮花长忆烂扶桑。陆郎第尔知何等，赵尉㘽侬定几行。蜀魄啼�乾夜夜，猩魂搏血湿苍苍。狂香结态堪谁比，个是憨儿醉后妆。
闻里中有买得扶桑花者·其一
作者：徐渭
朝代：明

忆别汤江五十霜，蛮花长忆烂扶桑。陆郎第尔知何等，赵尉㘽侬定几行。蜀魄啼𥁃乾夜夜，猩魂搏血湿苍苍。狂香结态堪谁比，个是憨儿醉后妆。
闻里中有买得扶桑花者·其三
作者：徐渭
朝代：明

箧茜奁螺取次将，长红大翠尽蛮娘。阑干笑语腮堪译，浣火衫裙焰未凉。白浪有缘陪贾客，江潮无伴醉槟榔。吾乡恶热连年更，带得蒲葵上海航。
闻里中有买得扶桑花者·其二
作者：徐渭
朝代：明

炎花冷蕊逐时开，当取当垆著处陪。海女缠头虽绛帕，江枫落叶亦殷腮。千金知向何番买，一朵分簪破帽来。夺取胭脂等閒事，只愁儿女太安排。
闻里中有买得扶桑花者·其四
作者：徐渭
朝代：明

鹤林寺里别袈裟，又幻扶桑到若耶。溪女惜香还菡萏，海人浇醉歇枇杷。似闻此地春犹雪，悔上孤帆晓载霞。腊社少年貂帽上，簪红莫忘遍茶花。
闽工某摹伯时昭君下嫁图单于亲迓之随骑士胡姬姬娇而骑与单于并狞健可畏鞟衣结束文马华旌及姬之靴帽并妍绚可爱而掌琵琶者尤胜胡决不办此李盖以意为之取悦人目马三兄投赋赋之
作者：徐渭
朝代：明

毛奴索金嫱不予，貌取西施为嫫母。一朝远嫁作阏氏，不及宫斜一抔土。奴也貌嫱故不真，龙眠貌嫱相隔千馀春。朝风莫雪一万里，粉腮那得娇如此。故知两貌师，彼此妍媸虽各别，并是以意而为之。人生触处有不幸，东脱网罟西亦阱。汉宫颜色不及天子知，胡廷憔悴未必单于终始相亲近。琵琶小妾百双眉，是胡是汉尽花枝。老羝夜醉葡萄酒，遁入毡帷知不知。
阅书者倚老树
作者：徐渭
朝代：明

尔自作蠹鱼，我不阅一字。逢著好树根，抱著枕头睡。
阊门送别
作者：徐渭
朝代：明

送别阊门日已西，自将光景比乌栖。平生不解依枝宿，今日翻成绕树啼。
阊门送别
作者：徐渭
朝代：明

送到阊门日已西，自将光景比乌栖。平生不解依枝宿，今日翻成绕树啼。
阴风吹火篇呈钱刑部
作者：徐渭
朝代：明

阴风吹火火欲然，老枭夜啸白昼眠。山头月出狐狸去，竹径归来天未曙。黑松密处秋萤雨，烟里闻声辨乡语。有身无首知是谁，寒风莫射刀伤处。关门悬纛稀行旅，半是生人半是鬼。犹道能言似昨时，白日牵人说兵事。高幡影卧西陵渡，召鬼不至毗卢怒。大江流水枉隔侬，冯将咒力攀浓雾。中流灯火密如萤，饥魂未食阴风鸣。髑髅避月攫残黍，幡底飒然人发竖。谁言堕地永为厉，宰官功德不可议。
阴风吹火篇呈钱刑部君附书（八山）
作者：徐渭
朝代：明

阴风吹火火欲燃，老枭夜啸白昼眠。山头月出狐狸去，竹径归来天未曙。黑松密处秋萤雨，烟里闻声辨乡语。有身无首知是谁，寒风莫射刀伤处。关门悬纛稀行旅，半是生人半是鬼。犹道能言似昨时，白日牵人说兵事。高幡影卧西陵渡，召鬼不至毗卢怒。大江流水枉隔侬，冯将咒力攀浓雾。中流灯火密如萤，饥魂未食阴风鸣。髑髅避月攫残黍，幡底飒然人发竖。谁言堕地永为厉，宰官功德不可议。
附画风竹于箑送子甘题此
作者：徐渭
朝代：明

送君不可俗，为君写风竹。君听竹稍声，是风还是哭。若个能描风竹哭，古云画虎难画骨。
陆先辈乃翁曩谬我以函丈后闻多内阋先辈来知其详可哭也先辈拈诗弄绘亦自彬彬可人于其去用沈韵追赋沈陆之交也袖铁锤防害云是渠实事
作者：徐渭
朝代：明

沽酒无钱赊莫赊，况堪提柳问鳊槎。家本吴山诗似画，客经浙水字如巴。喑呜袖铁为朱亥，涕泪当笙废白华。我亦朝昏聒荆梓，几回舌烂在田家。
陆子寄饼
作者：徐渭
朝代：明

饼饵枚枚旨且柔，老龈呼钝也馊馊。菜园此日来羊脚，蔗尾何年到虎头。醉倚西邻招礿祭，戏将南面问骷髅。因之忽忆而翁睡，一觉今年三十秋。
陆御史母生辰
作者：徐渭
朝代：明

白玉楼台十二重，金光灵草驻颜红。西池阿母谁能似，有子华亭陆士龙。长安尽避青骢马，惠文高冠立柱下。黄金为寿非所欢，锦屏一帨吴生画。
陈伯子守经致巨蟹三十继以浆鲈
作者：徐渭
朝代：明

喜有贤人敬长心，老饕长得饫烹饪。陈遵瓮减封泥液，董卓脐高塞坞金。灯火每占花黯黯，人琴俱涩雨沉沉。细鳞紫甲宜觞物，酒乏诗穷更漏深。
陈女度尼
作者：徐渭
朝代：明

青春正及笄，削发度为尼。别母留妆粉，参师歇画眉。幻真临镜现，生灭带花知。未必今来悟，前身受记谁。
陈玉屏饷瓦窑村银鱼
作者：徐渭
朝代：明

银鱼百尾瓦窑肥，蛤蜊缄唇径寸围。若更墙头过一斗，杨州鹤亦不须骑。
陈通府归自诸暨二首
作者：徐渭
朝代：明

士元堪别驾，难淹百里才。鹤长岂自续，凫短竟谁裁。倚盖看花去，飞灰出管来。阳春不甚露，腊月有桃开。野老出深谷，使君归越装。壶浆必自捧，亭柳不愁霜。山入耶溪绿，湖流泌水长。迢迢知几曲，不及别离肠。
陈通府归自诸暨二首·其一
作者：徐渭
朝代：明

士元堪别驾，难淹百里才。鹤长岂自续，凫短竟谁裁。倚盖看花去，飞灰出管来。阳春不甚露，腊月有桃开。
陈通府归自诸暨二首·其二
作者：徐渭
朝代：明

野老出深谷，使君归越装。壶浆必自捧，亭柳不愁霜。山入耶溪绿，湖流泌水长。迢迢知几曲，不及别离肠。
陈都佥五十
作者：徐渭
朝代：明

青衿常向泮宫游，共识将军是虎头。万里巳曾飞食肉，五旬何事不封侯。却因阿大俄惊座，转忆而翁醉莫愁。百岁光阴今巳半，留貂不解更何求。
陈长公饷日铸茶瓦窑港银鱼白下法炮巨鳖夜酌深谈次其韵
作者：徐渭
朝代：明

日铸标枪芽，月团捲旗避。纤甲赭旧条，柔针绿新肄。瓦窑五寸银，脊色偃微翠。双裙谑可谈，九肋底能致。伯云准食医，治以聪我瞆。斟炮法内京，酌长非外义。珍此五侯鲭，惭余十浆馈。主既唱无归，客顾称未醉。阶虫先秋吟，径竹上霄閟。叔夜寂鸣琴，子云寥问字。待扣匪洪钟，立涸是盈澻。泗鼎旷沈沦，神奸恣精祟。伍员终鸱夷，三闾竟憔悴。白驹返谷空，黄鸟临穴惴。千古究何穷，再烛不能寐。曲礼问更端，梵诠编复次。伯树既巳空，吾出吾箪食。
除夕通宵饮吴景长宅时久系初出
作者：徐渭
朝代：明

吴家兄弟解留客，镇江窝笋樱桃千。饮我金杯三百斛，五更漏转犹未残。我系六年今始出，宝剑一跃丰城寒。登楼忽见梅花发，时有春意来珊珊。醉馀皓首冲泥滑，欲跨白马呼银鞍。
除夜之作兼答盛交甫璩仲玉赠篇
作者：徐渭
朝代：明

野田黄雀羁，脱网任翻飞。安得当今夕，言栖必故枝。夜深豭自换，厨静鼠随嗤。特取佳篇诵，青丝了一提。
陶学士烹茶图
作者：徐渭
朝代：明

醒吟醉草不曾閒，人人唤我作张颠。安能买景如图画，碧树红花煮月团。
雁台诗
作者：徐渭
朝代：明

左江右湖，名山有台。近阳背阴，雁为之来。江海之大，矰缴丸矢。待雁不来，凉空覆水。主人有马，客亦有舟。出自郭门，于焉遨游。群焉以栖，人亦雁尔。庄周为蝶，孰揆厥理。买雁放生，入云出塞。有问炙者，张目不对。
集李侯宅得钟字
作者：徐渭
朝代：明

侯家帘幕夜重重，醉客觞繁断禁钟。赐果自鲜冰后色，罂鹅直贱丈前醲。月斜苑树寒孤鹊，字暗番经集万蜂。尚有御缄看未得，何时重许拆双龙。
集胡贾馆请作乐山诗
作者：徐渭
朝代：明

大贾多买笑，惟君独不然。朝朝上山去，夜夜抱云眠。阿堵虽绕榻，鸱夷终泛船。一与吾侪饮，悬知非守钱。
集骆某于少微山
作者：徐渭
朝代：明

小桨泊青萝，閒携远客过。树深挤路窄，石阔坐人多。高士宛长在，明星奈堕何。百年能几许，莫惜醉金波。
雨
作者：徐渭
朝代：明

一雨连秋夏，无朝不冥迷。晓添四壁篆，夜助百虫悽。蒙羃遮城漏，蒸潮汗础泥。直愁衡岱顶，亦障海乌飞。
雨后观南镇雨瀑
作者：徐渭
朝代：明

镇口东西瀑，微流不快人。如何一夜雨，便作两虹嗔。蓦地许到海，从天且泻银。龙湫吾老矣，说著尚津津。
雨竹
作者：徐渭
朝代：明

小露垂梢雨压竿，真成滴泪不曾乾。问渠何事能哀甚，屈杀蛙泥笋一攒。枝枝叶叶自成排，嫩嫩枯枯向上裁。信手扫来非著意，是晴是雨恁人猜。
雨竹·其一
作者：徐渭
朝代：明

小露垂梢雨压竿，真成滴泪不曾乾。问渠何事能哀甚，屈杀蛙泥笋一攒。
雨竹·其二
作者：徐渭
朝代：明

枝枝叶叶自成排，嫩嫩枯枯向上裁。信手扫来非著意，是晴是雨恁人猜。
雨舟载鹤诗
作者：徐渭
朝代：明

买鹤载归去，况逢风雨天。客装兼有此，江影两潇然。湿重毸孤雪，波长立暮烟。园池宁有此，漠漠迥堪怜。
雨雪和韵奉酬季长史公
作者：徐渭
朝代：明

夜来飞雪正茫茫，早起窥帘一径藏。穷巷从来人迹少，却疑高士卧成僵。高城流水去茫茫，逻卒登陴带雪藏。夜半忽闻同伴语，何如春茧野蚕僵。凭高四顾入茫茫，目惨云昏百物藏。何处取将春意看，小园数寸笋芽僵。雷吞虫蛰两微茫，杀气司冬合闭藏。六花莫道寒难犯，百足由来死不僵。回风搅霰坠茫茫，花片偏宜树底藏。剡水空长人不在，瑶琴未弄指先僵。东郭先生事渺茫，人传敝履雪中藏。自嫌絮袜深何限，未踏琼铺尽日僵。趁雪探梅入杳茫，深山端合有龙藏。莫教一夜深千尺，却与蛇虫共穴僵。南北相望两混茫，北胡犹耐雪中藏。定知昨夜窥宣府，鹿革靴连马镫僵。
雨雪和韵奉酬季长史公·其一
作者：徐渭
朝代：明

夜来飞雪正茫茫，早起窥帘一径藏。穷巷从来人迹少，却疑高士卧成僵。
雨雪和韵奉酬季长史公·其七
作者：徐渭
朝代：明

趁雪探梅入杳茫，深山端合有龙藏。莫教一夜深千尺，却与蛇虫共穴僵。
雨雪和韵奉酬季长史公·其三
作者：徐渭
朝代：明

凭高四顾入茫茫，目惨云昏百物藏。何处取将春意看，小园数寸笋芽僵。
雨雪和韵奉酬季长史公·其二
作者：徐渭
朝代：明

高城流水去茫茫，逻卒登陴带雪藏。夜半忽闻同伴语，何如春茧野蚕僵。
雨雪和韵奉酬季长史公·其五
作者：徐渭
朝代：明

回风搅霰坠茫茫，花片偏宜树底藏。剡水空长人不在，瑶琴未弄指先僵。
雨雪和韵奉酬季长史公·其八
作者：徐渭
朝代：明

南北相望两混茫，北胡犹耐雪中藏。定知昨夜窥宣府，鹿革靴连马镫僵。
雨雪和韵奉酬季长史公·其六
作者：徐渭
朝代：明

东郭先生事渺茫，人传敝履雪中藏。自嫌絮袜深何限，未踏琼铺尽日僵。
雨雪和韵奉酬季长史公·其四
作者：徐渭
朝代：明

雷吞虫蛰两微茫，杀气司冬合闭藏。六花莫道寒难犯，百足由来死不僵。
雪
作者：徐渭
朝代：明

暮天宝色珊瑚紫，海气结云云不蕊。瑶阙重关金锁寒，枕席无欢帝妃死。百神走马散曹吏，马蹄踏空神各视。天孙纤手裁素罗，穗帐横施九万里。鲛人丝色光海波，海犀输织一万驮。神人罛赙不足用，长鬟散缟呼诸娥。世人不解天上苦，罗帐锦筝围日暮。换取貂襕拂玉鞍，起向山南射黄兔。
雪
作者：徐渭
朝代：明
体裁：古风

暮天宝色珊瑚紫，海气结云云不蕊。瑶阙重关金锁寒，枕席无欢帝妃死。百神走马散曹吏，马蹄踏空神各视。天孙纤手裁素罗，繐帐横施九万里。鲛人丝色光海波，海犀输织一万驮。神人罛赙不足用，长鬟散缟呼诸娥。世人不解天上苦，罗帐锦筝围日暮。换取貂襕拂玉鞍，起向山南射黄兔。
雪中市楼灾
作者：徐渭
朝代：明

千门六出枉滕翁，一烬飞翚了祝融。正讶琼台穿电急，忽惊海灶煮盐空。馀花落座凉焦额，泮溜随人泣断风。插汉冰心知几座，昨宵新烁两高峰。
雪中移居
作者：徐渭
朝代：明

十度移家四十年，今来移迫莫冬天。破书一束苦湿雪，折足双铛愁断烟。罗雀是门都解冷，啼莺换谷不成迁。只堪醉咏梅花下，其奈杖头无酒钱。高雪压瓦轰折椽，跋冻移家劳可怜。长须赤脚泥一尺，买佣呼酒赊百钱。饥鸟待我彼檐外，梅花送客此窗前。百苦千愁不在念，肠断茫茫黯黯天。
雪中移居·其一
作者：徐渭
朝代：明

十度移家四十年，今来移迫莫冬天。破书一束苦湿雪，折足双铛愁断烟。罗雀是门都解冷，啼莺换谷不成迁。只堪醉咏梅花下，其奈杖头无酒钱。
雪中移居·其二
作者：徐渭
朝代：明

高雪压瓦轰折椽，跋冻移家劳可怜。长须赤脚泥一尺，买佣呼酒赊百钱。饥鸟待我彼檐外，梅花送客此窗前。百苦千愁不在念，肠断茫茫黯黯天。
雪中粉团
作者：徐渭
朝代：明

合蒂芳英弄大寒，风吹一月不能乾。粉肥巳觉垂稍软，雪厚仍烦挂斗团。属国节旄迷大漠，虢姨裘马缟长安。春姿一种娇银海，绝胜滇茶兢腊殷。
雪中红梅次史叔考韵
作者：徐渭
朝代：明

雪中最妙是红梅，糁糁团团并作堆。几点粉胭娇入座，数枝浓淡巧涂腮。繁华种里仍冰雪，蜂蝶业中任去来。醉后移灯玉阑畔，嫦娥扶影上瑶台。
雪中访嘉则于宝奎寺之楼店
作者：徐渭
朝代：明
体裁：七言绝句

山径寻君重复重，小楼百尺卧元龙。安窗偏向梅花角，去映江天雪数峰。
雪中豋斋云岩遥忆王仲房
作者：徐渭
朝代：明

雪下齐云风转斜，山形俱作白莲花。安道新来自剡水，千峰那认子猷家。
雪中骑驴访某道人于观追忆曩日栖霞之约
作者：徐渭
朝代：明
体裁：古风

昨日雪深驴没蹄，今日雪晴驴可骑。此时去访杨道士，青天犹压杨花垂。太平门外虽多景，莫妙梅花水清冷。栖霞有约不得行，孤负千峰老鸦颈。
雪二首
作者：徐渭
朝代：明

夜雪一何花，晓树千条缀。定有潇然人，独卧纷如内。圜瓦白压予，鼠穴绵与毳。屋腐隙西椽，密雪夜如织。朝窥床簟头，白糁高一尺。侧身不敢摇，寒笼戢僵翼。伴侣同苦辛，何从乞浆食。
雪二首·其一
作者：徐渭
朝代：明

夜雪一何花，晓树千条缀。定有潇然人，独卧纷如内。圜瓦白压予，鼠穴绵与毳。
雪二首·其二
作者：徐渭
朝代：明

屋腐隙西椽，密雪夜如织。朝窥床簟头，白糁高一尺。侧身不敢摇，寒笼戢僵翼。伴侣同苦辛，何从乞浆食。
雪候代王子与海上一才生张书并诗一首
作者：徐渭
朝代：明

从来无此雪，尽海鹤来长。入夜应三尺，随飙剪六铓。骑羊新白袷，放剡旧沙棠。琼树迷天是，相思好寄将。
雪坠片如丝者或如钱者皆景绝奇因专咏
作者：徐渭
朝代：明

灵雪羞常态，翻奇得品题。千丝罥数蝶，万絮逗粗黎。错落真成剪，匀飞反厌齐。一生祇一见，天巧绝风姨。
雪景
作者：徐渭
朝代：明

此际山阴道，啼惟有莫鸦。万山无寸碧，何处认梅花。
雪水仙
作者：徐渭
朝代：明

西子云軿趁雪行，白鸾无力海绡冰。玉京固是朝天路，如此清寒苦不胜。
雪牡丹
作者：徐渭
朝代：明

银海笼春冷茜浓，松煤急貌不能红。太真月下胭脂颊，试问谁曾见影中。绛帻笼头五尺长，吹箫弄玉别成妆。不知何事妆如此，一道瑶天白凤凰。
雪牡丹·其一
作者：徐渭
朝代：明

银海笼春冷茜浓，松煤急貌不能红。太真月下胭脂颊，试问谁曾见影中。
雪牡丹·其二
作者：徐渭
朝代：明

绛帻笼头五尺长，吹箫弄玉别成妆。不知何事妆如此，一道瑶天白凤凰。
雪竹
作者：徐渭
朝代：明

雪压烟迷月又蹉，前村昏黑水增波。梅花也自难张主，数尺寒稍奈尔何。万丈云间老桧萋，下藏鹰犬在塘西。快心猎尽梅林雀，野竹空空雪一枝。画成雪竹太萧骚，掩节埋清折好梢。独有一般差似我，积高千丈恨难消。
雪竹·其一
作者：徐渭
朝代：明

雪压烟迷月又蹉，前村昏黑水增波。梅花也自难张主，数尺寒稍奈尔何。
雪竹·其三
作者：徐渭
朝代：明

画成雪竹太萧骚，掩节埋清折好梢。独有一般差似我，积高千丈恨难消。
雪竹·其二
作者：徐渭
朝代：明

万丈云间老桧萋，下藏鹰犬在塘西。快心猎尽梅林雀，野竹空空雪一枝。
雪粉团
作者：徐渭
朝代：明

北斗垂天锦帐横，景阳催妾未鸡鸣。灯昏镜暗妆无准，糁粉过眉与鼻平。
露筋祠
作者：徐渭
朝代：明

乌鸟既能伤义士，蚊虻何苦碎贞肌。由来天道本无定，谁使昆虫必有知。画壁几残春社雨，灵风时满夜归旗。烟波一望三千里，长在湘江洛水湄。
青州赠鼍矶研副以诗奉答
作者：徐渭
朝代：明

恭承锦字题文石，尚带青州海气浓。蜃影几痕疑墨绣，雀台万瓦贱漳铜。醉来好蘸张颠发，老去羞笺郑氏虫。应有红丝螭匣底，宫鬟争捧写蘋风。
青田湖客遗巨鲤独酌
作者：徐渭
朝代：明

相遗三尺鲤，正逢沽酒归。青田湖畔网，红蓼岸头矶。留尔待斜月，飘然竟拂衣。晚霞陪醉烂，故作舞裙绯。
青田钓舫诗
作者：徐渭
朝代：明

一官便了沈樵仙，独留钓者谢青田。与谁閒话世间事，沾酒自歌鱼当钱。
青白眼
作者：徐渭
朝代：明

阮生醉不醒，瓷瓦却惺惺。解将岩下电，换看世间人。自笑长门诏，醉堕能言猩。不著红油屐，知予盲不盲。
青藤书屋桥联
作者：徐渭
朝代：明
体裁：联

一池金玉如如化；满眼青黄色色真。
青藤书屋桥联
作者：徐渭
朝代：明
体裁：联

未必玄关别名教；须知书户孕江山。
青门山人画滇茶花
作者：徐渭
朝代：明

武林画史沈青门，把兔申藤善写生。何事胭脂鲜若此，一天露水带昆明。
鞋杯嘉则令作
作者：徐渭
朝代：明

南海玻璃直几钱，罗鞋将捧不胜怜。凌波痕浅尘犹在，踏草香残酒并传。神女罢行巫峡雨，西施自脱若耶莲。应知双凤留裙底，恨不双双入锦筵。
项羽戏马台河浒留候祠云龙山张山人天骥放鹤处
作者：徐渭
朝代：明

千古徐州雄楚西，多援旧事叹当时。大王千里马谁得，山人一去鹤何之。产蛙沉灶年年水，辟谷餐霞岁岁祠。曾见蜕蝉还食不，留侯未必降庖牺。
顺昌诸友约陪游武夷后俱不赴道中追忆
作者：徐渭
朝代：明

胜游曾许得相亲，独往仍怜旧约频。饮马溪边花照水，更衣树下雨随人。青山尽绕官程曲，紫气长留蜕骨神。自识仙踪杳难觅，归来笑说武陵春。
顺昌道中新晴
作者：徐渭
朝代：明

解辔投山屋，束鞍闻曙鸡。风云留宿雨，花草踏晴泥。晓峡喧溪路，春沙泛马蹄。遥知武夷曲，只在乱峰西。
频婆
作者：徐渭
朝代：明

石密偷将结，他鸡伏不成。千林黄鹄卵，一市楚江萍。旨夺秋厨腊，鲜专夏盌冰。上元灯火节，一颗百钱青。
频婆
作者：徐渭
朝代：明
体裁：五言律诗

石密偷将结，他鸡伏不成。千林黄鹄卵，一市楚江萍。旨夺秋厨腊，鲜专夏碗冰。上元灯火节，一颗百钱青。
频婆诗
作者：徐渭
朝代：明

石蜜偷将结，他鸡伏不成。千林黄鹄卵，一市楚江萍。旨夺秋厨腊，鲜专夏碗冰。上元灯火节，一颗百钱青
题三仙炼丹图
作者：徐渭
朝代：明

自服大还丹，千秋去紫烟。徒闻不曾见，画里觅神仙。
题余医师南桥卷
作者：徐渭
朝代：明

董奉门前朝暮霞，无时不是杏开花。桥南人渡迷桥北，问道花开第几家。
题侄子家所藏双凤鸣阳画
作者：徐渭
朝代：明

海水动天天欲晓，天晓日炙珊瑚老。鲛人泣夜不得眠，早起来听凤凰叫。梧桐百尺秋云际，竹梢覆水千年子。一飞一宿还一鸣，百神张乐钧天启。梧生诚亦难，凤出良不易。愿以黄金铸梧树，莫教飞向丹山去。
题兰竹
作者：徐渭
朝代：明

兰与竹相并，非关调本同。氤氲香不远，聊为引清风。
题内兄家所藏画鹿一篇
作者：徐渭
朝代：明

青春手绾驿堂绶，购得名画满堂后。取将麋鹿障前庭，寒流迸落孤松吼。忆昨我从武夷来，此中泉石彼中有。入门向壁寒色高，却步犹疑九曲走。此景固是九曲奇，此鹿还得千龄寿。两角珊瑚映紫茸，一身雪片凝黄耇。犹记曾牵太乙车，何须惊顾咸阳狗。看罢巳舒羁客愁，况复山花发囱牖。抚几转呼庭上人，为取银匙倾百卣。知君本是旷荡流，懒束带钩事官守。正如麋鹿困樊笼，终想长林悦丰草。
题墨葡萄诗
作者：徐渭
朝代：明
体裁：诗

半生落魄已成翁，独立书斋啸晚风。笔底明珠无处卖，闲抛闲掷野藤中。
题宋人画睡犬
作者：徐渭
朝代：明

神妙难寻落笔踪，浑然生质与天同。不知酣睡何时觉，料尔都无警盗功。
题宋刻丝蓼花立鸟图
作者：徐渭
朝代：明

江上深秋景，偏于蘋蓼妍。娟娟啼叶鸟，淡淡入村烟。生色浑疑画，微丝却是牵。精时愁吕纪，妙处失黄筌。久挂方知定，初惊只欲翩。天孙无限巧，乞与世人传。
题富春赵鹿樵所藏香山九老图
作者：徐渭
朝代：明

飞瀑长松画有神，香山高会俨传真。于今江上称樵者，他日图中添一人。
题折花美人图
作者：徐渭
朝代：明

高髻阿那长袖垂，玉钗彷佛挂罗衣。折得花枝向宝镜，比妾颜色谁光辉。
题某名卷后
作者：徐渭
朝代：明

高贤名笔几传留，偶向君家匣里收。此日人犹甘北面，当时地亦重南州。经锄卧柳终身计，轩冕浮萍一叶流。无限衷情呼不应，瓣香终日对悠悠。
题梨花白燕赠医者
作者：徐渭
朝代：明

斑虎杏林神护春，白燕梨花画亦神。莫嫌画燕只供眼，有日双双语向人。
题水仙兰花
作者：徐渭
朝代：明

水仙开最晚，何事伴兰苕。亦如摩诘叟，雪里画芭蕉。
题牡丹竹
作者：徐渭
朝代：明

牡丹须绿叶，春早叶难多。莫道扶持少，新篁捧绛罗。
题王氏壁
作者：徐渭
朝代：明

菊蕊巳落粉，枇杷未著花。囱疏秋色满，湖阔暮烟赊。鱼鸟聚一水，瞿聃岂两家。更须醅五斗，天外去浮槎。
题王蓑江绘事寿刘夫人六十
作者：徐渭
朝代：明

君不见蓑江子，钓鱼穿柳溯溪水。美花春蝶嫩须黄，古木寒鸦夕阳紫，事事无不收画里。王家大甥归自燕，记得大姑花甲旋，百岁今始六十年。却邀蓑江子，令画黄萱夹红蕊。大椿从傍拔云起，直接蓬莱三万里。阿姑身姓陈，阿翁水澄之刘阶缙绅。刘纲元是天上之仙人，阿母乃其配宁，得不双举而齐升。二字宁馨儿，兰垂至兮芝朵云。为捧小图醉青春，母不怒兮翁欣欣。
题王质烂柯图
作者：徐渭
朝代：明

閒看数著烂樵柯，涧草山花一刹那。五百年来棋一局，仙家岁月也无多。
题画
作者：徐渭
朝代：明

何年顾虎头，有此传家手。老夫细摩挲，俨似黄子久。
题画
作者：徐渭
朝代：明

佛桑新到处，菡萏正撩人。共贮冰纹馆，他乡姊妹亲。
题画
作者：徐渭
朝代：明

南海荔枝我曾吃，今见双鹂夺残一。边郎元是陇西人，乃能画此南中物。我闻南海之枝更绝伦，却只闻之未入唇。不知双鸟争残颗，只是海南还是闽。
题画
作者：徐渭
朝代：明

夜寒霜露濡，飞鸟去何处。秋日白苍苍，空亭数株树。
题画
作者：徐渭
朝代：明

嫩筱捎空碧，高枝梗太清。总看奔逸势，犹带早雷惊。当其寻丈节，数寸蛇与蝉。化工无笔墨，个字写青天。朵朵西施靥，年年墙外窥。莫嫌妆不澹，带酒未醒时。枝枝出墙语，朵朵向人窥。宋玉邻家女，施朱太赤时。
题画 其一 白头翁桃花
作者：徐渭
朝代：明

白头翁亦恋花枝，飞上桃花影自窥。若使逢花不能赏，也应花鸟笑人痴。
题画·其一
作者：徐渭
朝代：明

嫩筱捎空碧，高枝梗太清。总看奔逸势，犹带早雷惊。
题画·其三
作者：徐渭
朝代：明

朵朵西施靥，年年墙外窥。莫嫌妆不澹，带酒未醒时。
题画·其三
作者：徐渭
朝代：明

金缕围睛可一针，端州石子尔为珍。夜来迸破封函土，飞入谁家苦竹林。
题画·其二
作者：徐渭
朝代：明

当其寻丈节，数寸蛇与蝉。化工无笔墨，个字写青天。
题画·其二
作者：徐渭
朝代：明

雷雨垂垂翠色繁，古松阴里了歌喧。问渠何事为人语，我爱山中听鸟言。
题画·其四
作者：徐渭
朝代：明

冻合梅花瞑色多，双鸠鸣唤坐交柯。雀心愁雪正欲绝，呼雨呼睛奈尔何。
题画·其四
作者：徐渭
朝代：明

枝枝出墙语，朵朵向人窥。宋玉邻家女，施朱太赤时。
题画·白头翁桃花
作者：徐渭
朝代：明

白头翁亦恋花枝，飞上桃花影自窥。若使逢花不能赏，也应花鸟笑人痴。雷雨垂垂翠色繁，古松阴里了歌喧。问渠何事为人语，我爱山中听鸟言。金缕围睛可一针，端州石子尔为珍。夜来迸破封函土，飞入谁家苦竹林。冻合梅花瞑色多，双鸠鸣唤坐交柯。雀心愁雪正欲绝，呼雨呼睛奈尔何。
题画壁观音像
作者：徐渭
朝代：明

金身十丈不可问，碧山一带相与还。夜来狮子吼一吼，试问百兽寒不寒。
题画梅
作者：徐渭
朝代：明

从来不见梅花谱，信手拈来自有神。不信试看千万树，东风吹着便成春。
题画梅
作者：徐渭
朝代：明

凫牛两碟酒三卮，索写梅花四句诗。想见元章愁米日，不知几斗换冰枝。从来不见梅花谱，信手拈来自有神。不信试看千万树，东风吹著便成春。
题画梅·其一
作者：徐渭
朝代：明

凫牛两碟酒三卮，索写梅花四句诗。想见元章愁米日，不知几斗换冰枝。
题画梅·其二
作者：徐渭
朝代：明

从来不见梅花谱，信手拈来自有神。不信试看千万树，东风吹著便成春。
题画梨花折枝
作者：徐渭
朝代：明

粉晕微销墨一丝，春风春雨未来时。名园无此好颜色，知是宫中第几枝。
题画竹赠子完得嗣
作者：徐渭
朝代：明

仙母将雏绕绣裙，画成尽是凤毛群。不知若个思凡世，梦入君家载紫云。
题画萱吴子痛父冤因寿其母并及之
作者：徐渭
朝代：明

忘忧尽好陪萱草，抱恨无过废蓼莪。寄语贤豪莫迂阔，教人易水送荆轲。
题画蟹
作者：徐渭
朝代：明

谁将画蟹托题诗，正是秋深稻熟时。饱却黄云归穴去，付君甲冑欲何为。
题画蟹一首
作者：徐渭
朝代：明

稻熟江村蟹正肥，双螯如戟挺青泥。若教纸上翻身看，应见团团董卓脐。
题翠华轩卷
作者：徐渭
朝代：明

枫桥先辈有风流，玉轴文池镇绮楼。山水大观凡八咏，人家乔木几千秋。黄丝暗缝偏游蠹，白雪吴绫半织虬。俗眼灯前从古忌，贤孙随处好藏收。
题自画菜四种
作者：徐渭
朝代：明

葡菜茐茄满纸生，墨花夺巧自天成。若教移向厨房里，大妇为齑小妇羹。
题花图
作者：徐渭
朝代：明

金谷园中花草新，太湖石畔斗芳春。红颜笑脸如撩客，粉面藏头羞见人。
题钱舜举画碧桃
作者：徐渭
朝代：明

片素生烟古色浓，碧桃花树劈春风。吹箫仙子今何在，正好骑鸾向此中。
题铁干海棠
作者：徐渭
朝代：明

垂丝美女弄春绒，铁干贞姜赋国风。两样心肠一般色，画工描取莫相同。
题陟圯遐思册
作者：徐渭
朝代：明

孝子行游江水浔，千年陟圯与同情。一航正泛输公棹，百里难酬负米心。
题雪压梅竹图
作者：徐渭
朝代：明

云间老桧与天齐，腾六寒威一手提。折竹折梅因底事，不留一叶与山溪。
题雪景画
作者：徐渭
朝代：明

幽人凭水槛，钓者挈鱼投。况对千山雪，而无一客留。腊酒此时熟，老夫终岁忧。壶公能醉我，跳入画中休。
题鲤
作者：徐渭
朝代：明

鲤鱼墨中神采多，赤尾银鳞古妇梭。二月桃花春水涨，一须万斛上天河。
风木篇应索
作者：徐渭
朝代：明

建业风烟宦邸身，曾收叛卒荡京尘。镐丰宅水龙飞地，剑佩趋庭凤起人。早岁弄雏欢不少，夜风摇木涕何频。近闻佐伯留闽海，蜊蛤菰蒲并是春。
风竹
作者：徐渭
朝代：明

五竿细筱似荷茼，数点青苔草面封。莫怪枝枝半无叶，昨宵风雨折长松。只堪拟作钓竿横，岂有干云拂雾情。寄语风霜休更忘，只今巳自瘦伶仃。竹劲由来缺样同，画家虽巧也难工。细看昨夜西风里，若个琅玕不向东。鸮鸟尝依恶木栖，鹤鹩多宿竹间枝。冯君莫画生风叶，卵破巢倾始得知。
风竹
作者：徐渭
朝代：明

画里濡毫不敢浓，囱间欲肖碧玲珑。两竿稍上无多叶，何事风波满太空。枯枝固是转相寻，数叶何劳便米侵。恶梗强鞭穿地遍，秋风偏要飒幽林。苦笋穿苔破出封，摇风弄月碧玲珑。昨宵偶掘行鞭看，多少泥中掘杀侬。
风竹·其一
作者：徐渭
朝代：明

五竿细筱似荷茼，数点青苔草面封。莫怪枝枝半无叶，昨宵风雨折长松。
风竹·其一
作者：徐渭
朝代：明

画里濡毫不敢浓，囱间欲肖碧玲珑。两竿稍上无多叶，何事风波满太空。
风竹·其三
作者：徐渭
朝代：明

竹劲由来缺样同，画家虽巧也难工。细看昨夜西风里，若个琅玕不向东。
风竹·其三
作者：徐渭
朝代：明

苦笋穿苔破出封，摇风弄月碧玲珑。昨宵偶掘行鞭看，多少泥中掘杀侬。
风竹·其二
作者：徐渭
朝代：明

只堪拟作钓竿横，岂有干云拂雾情。寄语风霜休更忘，只今巳自瘦伶仃。
风竹·其二
作者：徐渭
朝代：明

枯枝固是转相寻，数叶何劳便米侵。恶梗强鞭穿地遍，秋风偏要飒幽林。
风竹·其四
作者：徐渭
朝代：明

鸮鸟尝依恶木栖，鹤鹩多宿竹间枝。冯君莫画生风叶，卵破巢倾始得知。
风雨同沈嘉则辈集金氏牡丹园
作者：徐渭
朝代：明

海上来相知，名花集此时。栏干鸣屐齿，风雨乱胭脂。湿蝶来何重，残灯去未迟。海棠零落尽，犹可照垂丝。
风鸢图四首
作者：徐渭
朝代：明

天台饶舌骂丰干，何事吟鸢巧弄抟。昨夜风馀收堕篾，唤回拾得换寒山。鸢长线短欲何之，万丈无由办得斯。瞥见游丝天正午，寸搓纸撚钉书时。此物等为刍狗草，此飞等是土龙泥。东风自古西吹去，不是吹侬合向西。冯添鸽籥与膏焚，整队红云过玉真。何处邻姬不停织，细听灯火理筝银。
风鸢图四首·其一
作者：徐渭
朝代：明

天台饶舌骂丰干，何事吟鸢巧弄抟。昨夜风馀收堕篾，唤回拾得换寒山。
风鸢图四首·其三
作者：徐渭
朝代：明

此物等为刍狗草，此飞等是土龙泥。东风自古西吹去，不是吹侬合向西。
风鸢图四首·其二
作者：徐渭
朝代：明

鸢长线短欲何之，万丈无由办得斯。瞥见游丝天正午，寸搓纸撚钉书时。
风鸢图四首·其四
作者：徐渭
朝代：明

冯添鸽籥与膏焚，整队红云过玉真。何处邻姬不停织，细听灯火理筝银。
食虎眼
作者：徐渭
朝代：明

虎眼白琉璃，谁能隶虎皮。小毬蜂粉结，高液鸟群司。妇去茶如荠，王归胆亦饴。由来甘苦柄，舌观岂能持。
饮云居松下眺城南
作者：徐渭
朝代：明

夕照不曾残，城头月正团。霞光翻鸟堕，江色上松寒。市客屠俱集，高空醉屡看。何妨高渐离，抱却筑来弹。
饮太白楼
作者：徐渭
朝代：明

城上高楼接大河，城南池沼绕朱荷。千年供奉飞杯地，一夜徐州上水歌。露冷秋蛾争彩烛，川长风荻乱金波。客中行乐无过此，前夕中秋何处过。
饮季子守海棠树下作追寿其六十
作者：徐渭
朝代：明

信哉廉吏子孙贤，僦住将军种药廛。试问海棠经几阅，不知今夕是何年。一枝粉靥人俱丽，百蒂红丝雨并悬。醉与花神为约去，孙枝还看大如椽。
饮枇杷园赠某君东道
作者：徐渭
朝代：明

红葵古盌碧蛆沈，南市青帘买却斟。布衣真可十日饮，碑钱索得隔年金。游鱼触沼听歌浅，独鹤穿花出唳深。给舍酒厨东壁是，缚？毕卓可能禁。
饮枇杷园赠某君东道
作者：徐渭
朝代：明
体裁：七言律诗

红葵古碗碧蛆沈，南市青帘买却斟。布衣真可十日饮，碑钱索得隔年金。游鱼触沼听歌浅，独鹤穿花出唳深。给舍酒厨东壁是，缚�毕卓可能禁。
香山寺僧方荷能诗出其师护松号册索次
作者：徐渭
朝代：明

坛畔苍松缀紫苔，远公曾记昔年栽。不教秀色流华屋，只放疏阴覆讲台。愁为石化将鳞去，喜作涛鸣杂梵来。却忆吴山五千树，寸秧尽是老龙材。
香烟
作者：徐渭
朝代：明

谁将金鸭衔侬息，我只磁龟待尔灰。软度低窗领风影，浓梳高髻绾云堆。丝游不解黏花落，缕嗅如能惹蝶来。京贾渐疏包亦尽，空馀红印一梢梅。午坐焚香枉连岁，香烟妙赏始今朝。龙拿云雾终伤猛，蜃起楼台不暇飘。直上亭亭才伫立，斜飞冉冉忽逍遥。细思绝景双难比，除是钱塘八月潮。霜沈把竹更无他，底事游魂演百魔。函谷迎关儳紫气，雪山灌顶散青螺。孤萤一点停灰冷，古树千藤写影拖。春梦婆今何处去，冯谁举此似东坡。薝卜花香形不似，菖蒲花似不如香。揣摩范晔鼻何暇，应接王郎眼倍忙。沧海雾蒸神仗煖，峨眉雪挂佛灯凉。并侬三物如堪捉，捉付孙娘刺绣床。说与焚香知不知，最堪描画是烟时。阳成罐口飞逃汞，太古坑中刷袅丝。想见当初劳造化，亦如此物办恢奇。道人不解供呼吸，閒看须臾变换嬉。西窗影歇观虽寂，左柳笼穿息不遮。懒学吴儿煅银杏，且随道士袖青蛇。扫空烟火香严鼻，琢尽玲珑海象牙。莫讶因风忽浓淡，高空刻刻改云霞。香毬不减橘团圆，橘气毬香总可怜。虮虱窠窠逃热瘴，烟云夜夜辊寒毡。兰消蕙歇东方白，炷插针牢北斗旋。一粒马牙聊我辈，万金龙脑付婵娟。
香烟·其一
作者：徐渭
朝代：明

谁将金鸭衔侬息，我只磁龟待尔灰。软度低窗领风影，浓梳高髻绾云堆。丝游不解黏花落，缕嗅如能惹蝶来。京贾渐疏包亦尽，空馀红印一梢梅。
香烟·其七
作者：徐渭
朝代：明

香毬不减橘团圆，橘气毬香总可怜。虮虱窠窠逃热瘴，烟云夜夜辊寒毡。兰消蕙歇东方白，炷插针牢北斗旋。一粒马牙聊我辈，万金龙脑付婵娟。
香烟·其三
作者：徐渭
朝代：明

霜沈把竹更无他，底事游魂演百魔。函谷迎关儳紫气，雪山灌顶散青螺。孤萤一点停灰冷，古树千藤写影拖。春梦婆今何处去，冯谁举此似东坡。
香烟·其二
作者：徐渭
朝代：明

午坐焚香枉连岁，香烟妙赏始今朝。龙拿云雾终伤猛，蜃起楼台不暇飘。直上亭亭才伫立，斜飞冉冉忽逍遥。细思绝景双难比，除是钱塘八月潮。
香烟·其五
作者：徐渭
朝代：明

说与焚香知不知，最堪描画是烟时。阳成罐口飞逃汞，太古坑中刷袅丝。想见当初劳造化，亦如此物办恢奇。道人不解供呼吸，閒看须臾变换嬉。
香烟·其六
作者：徐渭
朝代：明

西窗影歇观虽寂，左柳笼穿息不遮。懒学吴儿煅银杏，且随道士袖青蛇。扫空烟火香严鼻，琢尽玲珑海象牙。莫讶因风忽浓淡，高空刻刻改云霞。
香烟·其四
作者：徐渭
朝代：明

薝卜花香形不似，菖蒲花似不如香。揣摩范晔鼻何暇，应接王郎眼倍忙。沧海雾蒸神仗煖，峨眉雪挂佛灯凉。并侬三物如堪捉，捉付孙娘刺绣床。
马
作者：徐渭
朝代：明

谁家连钱骢，㧙拨黄尘起。千里一饭间，九州能有几。健见不得骑，泪落青刍里。
马坐营索咏
作者：徐渭
朝代：明

五对牙旗十马排，军中争羡坐营回。侬今富贵何由得，解背胡庭入汉来。
马氏白鹊
作者：徐渭
朝代：明

何来白鹊乳双双，马氏才贤应季常。练气横空从树杪，鮹门织羽对书堂。倍宜刺史停春饯，懒学灯花映夜娼。宫锦只鹇君自有，薛涛取绣校书妆。
马策之奉母住凤凰山下之水楼
作者：徐渭
朝代：明

凤凰山下绕清流，策也迎亲住此洲。正好敲冰求尺鲤，倍宜垂雪饭高楼。月中醉客摇船夜，露下听虫助竹秋。何日细鳞随网得，招予沽酒柳桥头。
马策之死失挽一日自作小楷千馀腕几脱遂感昔日之劳挽之
作者：徐渭
朝代：明

几年灯火共荧荧，此夕孤灯照独青。马氏白眉颦夜壑，荆轲一臂失秦庭。翡翠有鱼提换米，麒麟无梦送添丁。冯谁去买太湖石，为勒元常墓志铭。
马舜举放鹇留鹿郭清狂饲雉引猿二图联卷
作者：徐渭
朝代：明

喂雉看猿挂白云，放鹇留鹿立斜矄。同群鸟兽何不可，七十二番于国君。
驴客
作者：徐渭
朝代：明

畜驴无贵贱，驴多不值钱。江南坐诗客，北地背薪还。
驺虞
作者：徐渭
朝代：明

驺虞生猛虎，凤凰产枭鸷。二圣有朱均，太虚亦？彗。纤纤妙肤理，盎然长疣赘。梗楠固鸿材，钟斛瘿其际。橘柚匪不甘，豪猬匝芒刺。美恶一何殊，胎孕乃非二。越鸡伏鹄卵，变之苦无计。果嬴秉何神，蜎蠋乃能似。
驺虞
作者：徐渭
朝代：明
体裁：古风

驺虞生猛虎，凤凰产枭鸷。二圣有朱均，太虚亦�彗。纤纤妙肤理，盎然长疣赘。梗楠固鸿材，钟斛瘿其际。橘柚匪不甘，豪猬匝芒刺。美恶一何殊，胎孕乃非二。越鸡伏鹄卵，变之苦无计。果嬴秉何神，蜎蠋乃能似。
驾幸月坛群望西街
作者：徐渭
朝代：明
体裁：七言律诗

玉露清秋湛碧空，金舆夕月引群工。红云自结龙文上，彩仗如移桂影中。壁畔常仪端捧鬯，郊西新魄正垂弓。布衣久分华山侣，笑向归驴堕晚风。
驾归自阅群望于衢恭赋
作者：徐渭
朝代：明

桃李晴曛禁苑烟，銮舆新幸北郊旋。团花靺鞈蒐春日，细柳旌旗拊髀年。一道甲光将雪借，千群马色截云鲜。谁兼将帅为天子，共喜文皇九叶玄。
驾归自阅群望于衢恭赋（三月三日）
作者：徐渭
朝代：明

桃李晴曛禁苑烟，銮舆新幸北郊旋。团花靺鞈春日，细柳旌旗拊髀年。一道甲光将雪借，千群马色截云鲜。谁兼将帅为天子，共喜文皇九叶玄。
骆复用韵和答再次之
作者：徐渭
朝代：明

獦獠一束岭南柴，五叶传花自此开。顾我久无倾盖语，多君剩有法轮推。邻园笋色班如泪，客瓮梨春醉未裁。尽道高阳担曲檗，谁怜有托付深杯。
骏霞篇为天台黄子赋
作者：徐渭
朝代：明

芜市千金骏，天台一片霞。持将两神物，较许大名家。每过愁驴直，言归必日斜。御河生隔断，杨柳暗宫鸦。
魏文靖公卮贮以梓匣辄赋
作者：徐渭
朝代：明

璆台鎏盏妙京畿，若个豪家不打归。旧买红螺俱粤翠，新收白颡总辽豨。不辞梓检鸳鸯锦，那取兰陵琥珀飞。莫问鲰生办不得，即令办得惹翁嗤。
魏文靖公卮贮以梓匣辄赋
作者：徐渭
朝代：明

魏家名德并恢恢，魏氏宗彝并伟瑰。既有贞观丞相笏，复传文靖钜公杯。金螭百只誇谁氏，火色千陶翠此枚。贳取邻醅赏新购，先浇一滴向西飞。
鱼虾螺蟹
作者：徐渭
朝代：明

鱼虾螺蟹藻萍鲜，一榼新醪一柳穿。不是老饕贪嚼甚，臂枯难举笔如椽。
鱼蟹
作者：徐渭
朝代：明

夜窗宾主话，秋浦蟹鱼肥。配饮无钱买，思将画换归。
鳗井
作者：徐渭
朝代：明

飞来山上西厓水，窍眼弯环才一咫。蹄小应知非虎跑，手掬聊堪洗牛耳。丘尼作队罢燃香，剩指犹能接线量。俯仰不愁官导落，依希似放辘轳长。畴知此井深难测，畴知个是灵鳗宅。金光抽线等蟾酥，银竹翻盆救龟折。有时缘壁上浮屠，白肚蓝鳞搅柱粗。昨来岂是褒神降，今去宁非孔甲逋。金山诒鼋，鼋宜不来。灵鳗一去，竟何嫌猜。伊谁下石，于井之中。尾伤不掉，令子不终。三年乾潦食人肉，今年小浆湖波濲。菜花黄，麦苗绿。
鸡冠
作者：徐渭
朝代：明

百叶秋皋尽一飞，霜天孤尔伴鹑衣。锦缨未斗知谁绝，绛帻初笼听漏归。同腐怜侬终草木，高颠学凤自仪威。少翁枉有弹尘物，半向南山额上巍。
鸡声
作者：徐渭
朝代：明

云中丹灶伴神仙，亦有栖迟高树颠。向夕既来回客梦，凌晨特去喨霜天。韵飘篱外雏俱集，颈涨花前绣愈圆。不似吴门塘上鸭，只将名姓向人宣。
鸡声
作者：徐渭
朝代：明

夜郎词客绝羁栖，江左微输饵牧羝。无事著鞭谁起舞，不烦衔诏正堪啼。雄吭莫殉青天晓，利嘴留防绣瓦齐。自古擅名危不细，每因咿喔首为低。自许圆吭全令德，未输丹顶擅鸣皋。香消几唤山窗午，漏断频呼海日高。杜曲尽教催鬓老，秦关曾放窃狐逃。翰音也是登天物，肯向梧桐羡凤毛。
鸡声·其一
作者：徐渭
朝代：明

夜郎词客绝羁栖，江左微输饵牧羝。无事著鞭谁起舞，不烦衔诏正堪啼。雄吭莫殉青天晓，利嘴留防绣瓦齐。自古擅名危不细，每因咿喔首为低。
鸡声·其二
作者：徐渭
朝代：明

自许圆吭全令德，未输丹顶擅鸣皋。香消几唤山窗午，漏断频呼海日高。杜曲尽教催鬓老，秦关曾放窃狐逃。翰音也是登天物，肯向梧桐羡凤毛。
鸣教五十
作者：徐渭
朝代：明

海东幕客总翩翩，旦日筵开海峤连。百岁易过今巳半，一生傩遇各成怜。飞花自满谈经宅，带草时萦辟蠹烟。更欲与君论个事，不应身世老虫笺。
鸣鸟图
作者：徐渭
朝代：明

树杪参云稳称栖，啾啾小鸟唤谁知。似分绿叶遮朋友，不肯将身占一枝。
鸥沙篇
作者：徐渭
朝代：明

暂向市中隐，终为尘外行。閒寻蓑笠侣，远结鹭鸥盟。海树春云隔，江舠暮雪横。相随不飞去，数点羽毛轻。
鸿胪篇
作者：徐渭
朝代：明

鸿胪翁本瀛洲客，朝朝谒帝飞双舄。方朔由来侍汉廷，子真还自栖仙宅。翁家甲第郡郊东，高门容车人紫空。炊烟不散千门绕，贵秩何多万石同。更有三雏搏六翼，大宋小宋尤难得。小未已作玉堂人，大者行登金马藉。玉堂清切俨神仙，章服从来蔚且妍。承封自感君恩重，乞典悬知子道全。闻翁始生在京邸，司马方居青琐地。只今回首六十年，承封复在燕京里。此生此宦此承封，初夏初过初度逢。都门送别羡疏广，名山访道随葛洪。凤子麟孙天所授，恩波荡荡偏垂后。他年玉带束绯袍，还挂翁身为翁寿。
鹊踏花翻·美人解
作者：徐渭
朝代：明

锣鼓声频，街坊眼慢，不知怎上高高骑。生来少骨多筋，软陡腾翻，依稀略借鞍和辔。作时鹘打雪风天，停犹燕掠桃花地。下地不动，些儿珠翠，堪描耐舞军装伎。多少柳外妖娇，楼中笑指，颠倒金钗坠。无端归路又逢谁，斜阳系马陪他醉。
鹤轩刘法师号也索诗
作者：徐渭
朝代：明

露浥风翻水殿淇，金钟玉磬夜深时。谁能来往云霄上，只许刘郎只鹤骑。
鹧鸪天 闻张子荩捷报呈学使公二首 其一 有序
作者：徐渭
朝代：明

试选蛾眉几许长。纤纤侵入鬓云黄。天边夺得初三月，镜里描来第一双。真国色，好天香。安排枕席待君王。越溪多少莲舟女，老却失颜不嫁郎。
鹧鸪天 闻张子荩捷报呈学使公二首 其二 有序
作者：徐渭
朝代：明

措大？楚醉一场。猛？典却破衣裳。非关双眼看人做，自胜千金许赠将。因好事，累粗觞。断鸿数点在斜阳。欲呼细问长安事，争带泥金几处忙。
鹧鸪天 闻张子荩捷报呈学使公二首 其二 有序
作者：徐渭
朝代：明

措大𨚗楚醉一场。猛𢬵典却破衣裳。非关双眼看人做，自胜千金许赠将。因好事，累粗觞。断鸿数点在斜阳。欲呼细问长安事，争带泥金几处忙。
鹧鸪天 闻张子荩捷报呈学使公二首 有序
作者：徐渭
朝代：明

试选蛾眉几许长。纤纤侵入鬓云黄。天边夺得初三月，镜里描来第一双。真国色，好天香。安排枕席待君王。越溪多少莲舟女，老却失颜不嫁郎。措大？楚醉一场。猛？典却破衣裳。非关双眼看人做，自胜千金许赠将。因好事，累粗觞。断鸿数点在斜阳。欲呼细问长安事，争带泥金几处忙。
鹧鸪天·竹炉汤沸火初红
作者：徐渭
朝代：明

客来寒夜话头频。路滑难沽曲米春。点检松风汤老嫩，退添柴叶火新陈。倾七碗，对三人。须臾梅影上冰轮。他年若更为图画，添我炉头倒角巾。
鹧鸪天·蒋三松风雨归渔图
作者：徐渭
朝代：明

芦长苇短挂青枫。墨泼毫狂染用烘。半壁藤萝雄水口，一天风雨急渔翁。蓑笠重，钓竿濛。不教工处是真工。市客误猜陈万里，惟予认得蒋三松。
鹰
作者：徐渭
朝代：明

？嗽讥奇才，千金买辽海。铁翮睒秋空，鴐鹅百回败。云中作战场，韩彭鼓天外。
鹰
作者：徐渭
朝代：明
体裁：古风

�嗽讥奇才，千金买辽海。铁翮睒秋空，鴐鹅百回败。云中作战场，韩彭鼓天外。
鹳攫鹊雏鹰党翻然来救
作者：徐渭
朝代：明

水鸟修其胫，插彼茄菰泽。俛咮啄虾鱼，深不下三尺。况乃嗉中仓，可内寸鳞百。江海饶此州，何往不充噱。雄鹊知乳雌，作室高树末。三月始罢斤，是予亲所炙。长胫一何饕，掠雏剽其宅。叔仲两三头，自窜宁顾伯。顾鹊翁与母，叫噪徒额额。苍鹰等路人，与鹊少平日。不作乡邻看，被缨救其格。特恐李阳拳，难齑鸣垤额。盛邀爽鸠雄，并是夷门客。朱亥袖铁锥，侯嬴出奇略。左右信陵军，一举解赵壁。五国破大秦，九合成小白。义高诚足怜，多算亦何硕。磔虺黑柏颠，独奋少掎角。犹烦拾遗歌，不朽侠徒迹。三复鸱鸮诗，白日为侬黑。